Bukedde Online - Aggye omuwala e Mbarara n'amukozesa yintaviyu ennaku 4 mu loogi\nAggye omuwala e Mbarara n'amukozesa yintaviyu ennaku 4 mu loogi\nAganza abakazi n'ababbako obuwale bw'omunda akwatiddwa\nAbavubuka e Nkumba bakoledde Museveni 'enn...\nOMUSUUBUZI w’e Nateete bwe yagenzeeko e Mbarara n’alabayo omuwala. Yamusabye abazadde ng’abakakasizza nti amutwala kumuwa mulimu mu kkampuni ekola engoye, kyokka bwe yamuleese baasibidde mu loogi!\nOMUSUUBUZI w’e Nateete bwe yagenzeeko e Mbarara n’alabayo omuwala. Yamusabye abazadde ng’abakakasizza nti amutwala kumuwa mulimu mu kkampuni ekola engoye, kyokka bwe yamuleese baasibidde mu\nJovlet (amannya amalala galekeddwa) yamala P.7 omwaka oguwedde, kyokka wadde banne baatandika dda emisomo mu S.1, mukaziwattu abadde agoba binyonyi mu kasooli nga bazadde be bamutegeeza kimu – “Ssente tewali”.\nWe zaaleetedde omusuubuzi Milton Muhanguzi 44, eyavudde e Nateete. Yeefudde ayagala okubagulako embuzi era gye byakkidde ng’abamatizza nti alina kkampuni erimu ebyalaani eby’omulembe era ‘akola engoye’ n’azisuubuza abazeetaaze.\nAbazadde baalabye ku ‘ndaba ku ki?” era amangu ago baalagidde Jovlet ne yeesuulako engoye, obuntu bwe obulala n’abussa mu kaveera ne bamukwasa Milton ne boolekera Kampala.\nYAMUWADDE YINTAVIYU ENZIBU\nJovlet agamba nti baatuukidde mu ppaaka (gy’atamanyi bulungi) era Milton n’amugamba nti: Nnina okusooka okulaba emirimu egiri mu kkampuni yange, nnindira wano tovaawo, nkomawo mangu.\nNti omuwala yalindidde essaawa nga ssatu nnamba, era Milton yakomyewo awejjawejja ne balinnya emmotoka endala eyabatuusizza e Nateete. Olwo obudde bwabadde buwungedde era omuwala yeekanze basibidde ku loogi eyabaddeko ebigambo “Sinai Guest House” esangibwa mu Central D Zooni.\nKiteeberezebwa nti ekiseera Milton kye yamaze ng’alese omuwala mu ppaaka, yabadde akola ku bya loogi.\nOmuwala agamba nti yeekengedde ng’alaba bayingira loogi n’abuuza Milton ekigenda mu maaso, era kwe kumwanukula nti: Maneja mu kkampuni antegeezezza nti tebasobola kukuyingiza ku mulimu nga tomaze kuyiga Luganda.\nYamukakasizza nti bagenda kusula mu busenge bwa njawulo, kyokka n’amugamba nti agenda kuwaayo obudde ng’ali mu kasenge ka Jovlet ng’amuyigiriza Oluganda, kw’ossa okumubuuza ebibuuzo okuzuula oba olulimi alukazizza.\nEbigambo ebisookerwako omuli eby’okubuuza n’okwebaza byamwanguyidde, kyokka Milton n’azuulayo ekigambo kimu ekyalemye Jovlet okutereeza era kino kw’atambulidde ennaku 4 z’amumazizza mu loogi. Omusajja abadde akeera n’agenda ku mulimu n’akola ate akawungeezi n’akomawo kyokka nga buli lw’adda amugamba:\nYogera nti OMUFALISO” olwo omuwala n’ayanukula nti “Omufarasi……” Awo Milton ng’amutegeeza nti “Okigudde”, era kino nga kitegeeza kiro kirala mu loogi! Abadde aleka amusibidde mu kasenge ka loogi, ng’akomawo kumuwa mmere\nPoliisi ng’ekunya Muhanguzi (wakati). Ku kkono ye muwala\nABA LOOGI BAMULOOPA KU POLIISI\nOmu ku bakozi ba loogi amanyiddwa nga Annet, yategeezezza Bukedde nti bwe baalabye ng’omuwala ono balekabamusibidde mu kasenge ne beekengera.\nMu kusooka Milton yabategeeza nti oyo muwalawe, kyokka ate baagenze okulaba nga basula babiri mu kasenge kamu. Omuwala yabadde alabika nti tannaweza myaka 18 era bwe baagasseeko ekiragiro Milton kye yabawadde eky’obutakwasa muwala ono ku ssente (bbaalansi), ne kyongera okubakanga.\nMilton yabadde atya nti omuwala bw’afuna ssente asobola okutoloka n’addayo ewaabwe (erinnya ly’ekyalo lirekeddwa) e Mbarara.\nBaategeezezza poliisi y’e Nateete n’ejja n’ekwata Milton n’emuggalira. Omuwala yamulumirizza okumukaka buli\nMilton yawakanyizza eby’omuwala n’agamba nti n’okumuggya mu kyalo abazadde yabagamba nti amutwala kukola bwa yaaya mu maka ga mukwano gwe gw’amanyiiko erinnya limu erya Charles.\nNti eby’embi, agenda okutuuka mu Kampala ng’essimu ya Charles teriiko ate nga tamanyi mukwano gwe ono w’asula ng’alina kuteteenkanya asuze omuwala ono mu loogi nga bw’agezaako essimu okutuusa lw’enaddako. Wabula nti okuva olwo, essimu ebadde teddangako.\nOmuwala ng’ali ku poliisi e Nateete baamubuuzizza emyaka gy’alina, wabula aba tannayanukula, Milton n’amwesooka n’ategeeza nti: Afande, omuwala alina emyaka 19.\nAwo n’omuwala kwe kunywerera ku myaka 19.Akulira ebikwekweto ku poliisi y’e Nateete Moses Muzima yategeezezza nti bali mu kaweefube afuna bazadde ba Jovlet bababuulire emyaka gy’omwana emituufu n’okukola ku by’okutwala omuwala okukeberebwa, balyoke basalewo emisango gye bamuggulako. Yagambye nti mu kiseera kino bamukuumira ku poliisi e Nateete.\nAggye omuwala e Mbarara n’amukozesa yintaviyu ennaku 4 mu loogi\nEbibiina byâ€™abakozi e makerere biri mu nteeseganya


Munnakibiina kya NUP James Mubiru ayimbuddwa - StaDailyNews\nHome Luganda Agaakuno Munnakibiina kya NUP James Mubiru ayimbuddwa\nKkooti y’amagye etuula e Makindye eyimbudde munnakibiina kya ‘National Unity Platform (NUP)’s era kkansala omulonde owa Lubaga North, James Mubiru ku kakalu ka kkooti ka bukadde 10 ezitali zabuliwo.\nMubiru ayimbuddwa Ssentebe wa kkooti eno, Lt Gen Andrew ku Lwokubiri oluvannyuma lw’okumala emyezi egiwerako ng’aggaliddwa.\n“Oluvannyuma lw’okuwuliriza enjuuyi zombi, kkooti esazeewo okukuyimbula ggwe James Mubiru ku kakalu kaayo, ka ssente obukadde 10 ezitali zabuliwo.” Gutti bw’agambye.\nMubiru yasindikibwa ku alimanda mu kkomera ly’e Makindye oluvannyuma lw’okutegeka olukung’aana olumenya amateeka awamu n’okusangibwa n’ebyambalo by’amagye.\nKinajjukirwa nti, Mubiru yakwatibwa nga Novemba, 18, 2020 bwe yali e Nakulabye era n’avunaanibwa okusangibwa n’ebyambalo by’ekijaasi ekikontana n’etteeka lya UPDF Act 2005.\nBw’abadde ayogera ku kuyimbulwa kwa Mubiru, Ssaabawandiisi wa NUP, David Lewis Rubongoya ategeezezza nti buno buwanguzi bwamaanyi era tebajja kukoowa kubanja bantu baabwe abalala abakyali mu makomera.\nPrevious articleFormer Nbs news anchor Serwanjja ventures into food business\nNext articleNnaabagereka alaze obukulu bw’okugaba omusaayi


Bukedde Online - Guweze omwaka bukya ssente empya zanjulwa\nOkuloota ngâ€™osala ennyama kitegeeza ki?\nOriyana ne kitaawe bateze Manuel akatego n...\nSsente zino zaafuluma nga May 3 2010. Bbanka enkulu yaleeta akapapula aka 1,000/-, 2000/-, 5000/-, 10,000/-, 20,000/-, wamu nâ€™akapapula kâ€™emitwalo etaano.\nBbanka enkulu ssente yazikyusa mu ndabika nâ€™ezongeramu ebintu ne langi ebizifuula enzibu okujingirira. Wabula kyewuunyisa nti nâ\nBbanka enkulu ssente yazikyusa mu ndabika nâ€™ezongeramu ebintu ne langi ebizifuula enzibu okujingirira. Wabula kyewuunyisa nti nâ€™okutuusa kati, ssente zino ezisinga, naddala akâ€™emitwalo ebiri, ogumu nâ€™akâ€™olukumi era mulimu bwe bajingiridde! Ani ajingirira ssente zino? Akolagana nâ€™ani mu bitongole byâ€™okwerinda ne bbanka enkulu yennyini?\nKu mukundi ogwo bwe yali atongoza ssente empya, Gavana wa bbanka enkulu, Mw. Tumusime Mutebile yategeeza nti ssente enkadde zaakumalawo omwaka omulala gumu nâ€™ekitundu nga bwe bagezesa empya olwo ziryoke ziggyibwewo.\nAbagoberera ssente zino bagamba nti ssente enkadde zikyali nnyingi kumpi kwenkana bwe zaali luli!\nOmwogezi wa bbanka enkulu, Mw. Elliot Mwebya agamba nti ensimbi zino zaakyusibwa okwongera omutindo mu nsimbi zino. Agamba nti okuggyako akapapula kâ€™enkumi ebbiri akaaleetebwa oluvannyuma lwâ€™abantu okwemulugunya nti ebbanga wakati wâ€™olukumi ne 5,000/-Â ddene, ssente zonna endala zaakyusibwa kulinnyisa mutindo.\nMw. Mwebya agamba nti ssenteÂ enkadde zigenda ziggwaamu mu bantu, ezisigaddemu ziri ebitunduÂ 20 ku buli 100 ku ezo ezaalimu mu May wa 2010.\nWabula teyazzeemu lwaki mu bbanka ezimu, oyinza okufuna obupapula bwa ssente obukadde wadde buba bukyali bulamu, sso nga buli kapapula akakadde olwandituuse mu bbanka tekandizzeemu kugabibwa.\nSsente enkadde ziggwaamu mu November\nMw. Mwebya agamba nti Okuleeta ensimbi empya okukola nâ€™enkadde baatyaÂ okuggyawo enkadde omulundi gumu ,nga kiyinza okutaataaganya entambula ya bizinensi.\nWadde ssente enkadde zikoma mu November wâ€™omwaka guno okukola, wabula abakugu mu byenfuna balowooza nti mu kifo kyâ€™okukola akapapula akâ€™emitwalo etaano, bbanka enkulu yandibunyisizza ssente entonotono nga siringi 1/-, 10/-, 20/- ne 50/-.\nMw. Robert Mugabi, omukugu mu KACITA Cooperative Finance LTD mu Kampala alowooza nti ssente zonna zeetaagibwa.\nâ€œBwe mba njagala okutambuza obukadde bwâ€™ensimbi 100, olwo akapapula akâ€™emitwalo etaano kannyamba nnyo, naye ate ssente eza jegejege ziyamba nnyo ku kuvungisa,â€ bwâ€™agamba.\nAnnyonnyola nti osanga singa enkola yâ€™okuweereza ssente ku masimu (Mobile Money ne Zap Money) yali eweereza ssente ezisoba mu kakadde akamu osanga akapapula akâ€™emitwalo etaano kandibadde tekeetaagisa.\nWabula abalala balowooza nti wadde ssente eza jegejege ziringa ezitakyalina makulu kuba kizibu okusangayo ekintu ekigula 10/- oba 20/-, singa mu kusooka zaali zaagazisiddwa Bannayuganda osanga ne bbeeyi yâ€™ebintu ebisinga obungi teyandibadde waggulu nnyo kuba eyandikuguzizza kabalagala ku 175/- asabira wamu 200/.\nMw. Mwebya agamba nti nzibu za kukolamu bicupuli. â€œWabula ssente zonna ne bwâ€™eba ddoola ya Amerika bazicupula. Ekirungi waliwo obuuma obusobola okukulaga obulungi ssente ennamu nâ€™ebicupuli era abalina bizinensi bandibwekutte,â€ bwe yagambye.\nAni akola ebicupuli?\nMu Kampala, ebicupuli bisinga kugabibwa mu takisi, ku masundiro gâ€™amafuta ne mu bbanka zâ€™obusuubuzi ezimu!\nMu November wa 2010, poliisi yakwata omukozi ku ssundiro lyâ€™amafuta erimu e Kabalagala ngâ€™aterese ssente zâ€™ebicupuli obukadde butaano mu bupapula obwâ€™olukumirukumi!\nÂ Mu December wa 2010, akulira Poliisi mu Kampala, Mw. Andrew Sorowen yateesa nâ€™aba UTODA abakulira takisi mu ggwanga okukwata bakondakita abagaba ebicupuli era bangi bakwatiddwa.\nEkibi nti nâ€™abaserikale abamu bakolagana nâ€™abakuba ebicupuli era mu August wa 2010, bambega baakwata munnaabwe Hope Kobusheshe lwa kuggya ssente obukadde 19 ku musuubuzi wâ€™omu Kampala Valensi Kibyeyi, ngâ€™amuteebereza kukola bicupuli.\nSinga Kibyeyi yali mukozi wa bicupuli osanga teyandigenze ku poliisi kwekubira nduulu naye yatuleka tukakasizza nti nâ€™abakumaddembe bakolagana nâ€™abakuba ebicupuli.\nBye boogera ku ssente empya\nGerald Busuulwa owâ€™e Busaabala agamba: Olwâ€™obutono bwâ€™ensimbi zino, nkisanze nga zigwa nâ€™okubula mangu. Ekirala nkyalemeddwa okutegeera ekigendererwa kya bbanka enkulu okufulumya ensimbi zino ate yadde ekoze okusomesa naye waliwo ebikyabulamu okusomesa abantu ku nsimbi zino.\nLivingstone Ssenfuma omuyizi wâ€™ebyenfuna mu yunivasite e Ndejje:\nEnsimbi zino zitawaanya nnyo abantu mu byalo nâ€™abakadde okuzaawula. Okugeza akapapula ka 2000/- oyinza okulowooza nti 5000/-. Obuzibu obulala obuziriko kwe kuba nti ziyulika mangu okusingira ddala akapapula kâ€™olukumi kagonvu nnyo.\nCaroline Kabasinguzi: Okuleetebwa kwa sente zino kukendeezezza ebicupuli. Kati nâ€™omwoyo ogwagala ssente gweyongedde mu bantu, naye ekisinga byonna nnyangu okutambuza.\nGeofrey Obbo, muyizi wa kubala mu yunivasite e Makerere: Abafulumya ssente zino batulimba nnyo kubanga ensimbi enkadde balina okuziggyawo, empya ne zikola zokka nga bwe baakola mu 1987.\nEra okukyusa ssente, akapapula akanene ne kaba ka 50,000/-, ndaba tewali kyakyuka, akapapula akanene kandikomye ku 5000/-. Nâ€™olwekyo bbanka enkulu yaakusanga obuzibu okumalamu ssente enkaddeÂ kubanga abantu abasinga mu ggwanga tebatereka ssenteÂ zaabwe mu bbanka.\nRichard Ssekubunga: Ssente empya zikola bulungi era nsuubira ebyenfuna bwe binaaterera, tujja kutambula nazo bulungi. Olwâ€™obutono bwazo zitambulikika nazo.\nHajji Ssesolo, mukazi we nâ€™omwana basindikiddwa e Luzira\nAbantu abalala 5 bavunaaniddwa okuwandiisa essimu mu bukyamu


BANNAYUGANDA abasinga obungi bennyamivu olw’embeera ekibuga ekikulu Kampala gye kirimu olw’obucafu, enguudo enfunda, obulippagano bw’ebidduka, enfuufu, okwanjaala kw’amazzi, emyala egikulukusa kazimbi, obuveera, kasasiro n’obumenyi bw’amateeka.\nKituufu Kampala kibuga ekitawa maanyi kwenyumirizaamu ng’ekibuga ky’eggwanga naddala olw’ebifo eby’omujjuzo gw’abantu n’omugotteko gw’obuyumba ebikwaniriza ku njuyi zonna ng’oyingira Kampala.\nEkifo kya Namuwongo, Katwe Kinyoro, Makerere Kivvulu, Ekimombasa, Katanga, Kifumbira, Bwaise, Makerere Kikoni, n’ebifo ebirala bw’obituukamu naddala mu biseera eby’enkuba bw’oba ow’emmeeme terema kukusinduukirira.\nWabula nga bwe bagamba nti, “ atannayitaayita…”, bw’otuukako mu bibuga by’amawanga ga Afrika amalala omuli n’ensi ezisinga Uganda nga Misiri, South Afrika, Ghana, Nigeria, Kenya n’endala, oddamu ku maanyi nti Uganda teri bubi nnyo.\nEmbwa efudde okumpi n’ekifo ky’e Mathare awasula abantu.\nLeero mu muko gwaffe, Ensi Mawuuno, tukuleetedde ebifo eby’omugotteko gw’amayumba n’omujjuzo gw’abantu ebiri mu bibuga ebinene mu Afrika\nEBIFO 20 EBY’OMUGOTTEKO N’OMUJJUZO GW’ABANTU EBY’OBULABE MU AFRIKA\nKenya erina likoda y’okubeera n’ekifo eky’omujjuzo n’omugotteko gw’abantu n’obuyumba ekisinga obunene n’obulabe mu Afrika yonna.\nKirimu abantu obukadde bubiri n’ekitundu nga bali mu byalo ebisukka mu 10 okuli: Gatwekera, Kianda, Kisumu Ndogo, Lindi, Laini Saba, Siranga, Makina, Mashimoni ne Soweto East.\nAbantu 50 ku buli 100 abakolera mu kibuga Nairobi basula Kibera wabula ng’ebintu ebyetoolerako obulamu ng’amazzi amayonjo, enguudo, amasomero, amalwaliro n’ebirala bya mutindo gwa wansi nnyo.\nKroo Bay (Sierra Leone)\nKroo Bay kye kimu ku bitundu ebikola ekibuga Freetown ekya Sierra Leone.\nKirimu abantu 10,989 wabula basula bubi. Obuyumba ebitundu 95 ku 100 mu Kroo tubulina kaabuyonjo, abantu beeyambira mu buveera.\nEnkuba bw’etonnya, omugga oguyita wakati mu Kroo Bay nga guwaguza ng’obukyafu bwonna buyingira mu buyumba bw’abantu era kkolera taggwa mu kifo kino.\nAbantu abasukka mu 500,000 be basula e Mathare, ekifo eky’omugotteko ekyokubri mu bunene e Kenya. Kifo kya babbaaya beerere era okwekalakaasa okwabadde mu Kenya nga Raila Odinga awakanyizza obuwanguzi bwa Pulezidenti Uhuru Kenyatta kwatandikidde wano, omusaayi ne guyiika. Omulimu gwabwe omukulu kuyiisa nguuli n’okuginywa era obumenyi bw’amateeka buli waggulu nnyo.\nBasula mu buyumba bw’abibaati, ebibaawo n’ebipapula era tebalina kaabuyonjo n’amazzi amayonjo.\nWest Point, Monrovia (Liberia) West Point kisangibwa ku lubalama lw’oguyanja Atlantic Ocean wakati w’emigga ebiri ogwa Saint Paul River ne Mesurado River.\nAbantu nga 75,000 be basula mu buyumba obw’omugotteko era kafo kafunda nnyo. Olw’omujjuzo gw’abantu, ekitundu tekiggwaamu ndwadde nga kkolera, ekiddukano, omusujja gw’omu byenda n’endala.\nMakoko kye kifo ky’omugotteko gw’amayumba ekisinga obukadde mu kibuga Lagos ekya Nigeria.\nAbantu nga 86,000 be basula ng’emmese mu kifo kino eky’olutobazzi n’amazzi ag’oku mwalo.\nObuyumba obusinga obungi bwazimbibwa ku nkondo z’emiti era abantu abamu okuyingira mu buyumba bwabwe batambulira ku bwato obubatuusa ku mulyango.\nOmulimu ogw’abantu abasula mu Makoko gwa buvubi.\nKorogocho nakyo kifo eky’ababaaya ekisulamu abantu nga 200,000. Korogocho kigambo kya Luswayiri ekitegeeza okwetikka obuzito obw’amaanyi ku mutwe n’ebibegaabega byombi.\nEkifo kino kinene nga kiwerako yiika nga 900 nga kisangibwa mu nkingizzi z’ekibuga Nairobi. Abantu basula bubi nnyo, tebalina kaabuyonjo n’amazzi amayonjo.\nKirimu omugotteko gw’ama-yumba nga kiri mu mayiro nga 10 mu bugwanjuba bw’ekibuga Nairobi.\nKawangware kisuza abantu nga 70,000 kyokka abasinga bamenyi b’amateeka. Bava mu buyumba bwabwe ne bayingira Nairobi nga tebalina kye bagenze kukola okuggyako okweyiiya.\nAbantu nga 50,000 be basula e Kiambiu, ekimu ku bifo eby’omuggotteko gw’amayumba mu kibuga Nairobi. Kiri mu nkingizi z’ekibuga Nairobi ekijjudde obuyumba obubi obw’embaatibaati n’obulala obw’emmuli n’akadongo ng’abantu babuuka myala okuyingira mu buyumba bwabwe. Tebalina kaabuyonjo n’amazzi banywa macafu.\nKibera mu Kenya\nGhana y’emu ku nsi za Afrika ezeegombesa okubeeramu. Ekibuga kyayo ekikulu Accra kikulaakulanira mu sipiidi nnene wabula ne mu Accra mulimu abantu abali obubi mu by’ensula n’embeera.\nEkifo kino kisulamu abantu 80,000 b’oyinza okugamba nti basula ku kasasiro kubanga ekifo we baazimba bayiwawo kasasiro okufaananako Kiteezi.\nAbantu bakeera kufuuza kasasiro okunoonya sikulaapu, obucupa ne kalonda omulala gwe batunda okufuna ejjamba.\nClara Town (Liberia)\nEkifo Clara mu Liberia tekirina njawulo na Ilje ekya Nigeria. Byombi bisangibwa mu mazzi kyokka kiri bubi nnyo olw’omujjuzo gw’abantu abasula mu kifo ekifunda.\nKisangibwa mu kitoogo ku kazinga Barshod Island mu kibuga Monrovia, nga mwaka ku mwaka kibeeramu omujjuzo gw’amazzi era mu njogera ennyangu osobola okugamba nti abantu nga 90,000 basula mu bidiba.\nObuyumba baabuzimba ku nkondo kwe baabuyigiikiriza era bbo beewaana nti basula mu kalina.\nKino kifo ekiri ku mwalo nga Ggaba wabula embeera abantu gye basulamu eyungula ezziga. Obuyumba abantu mwe basula baabuzimba ku nkindo z’emiti ze baasimba mu mazzi era bw’otuukawo weewuunya engeri abantu gye bayingira n’okufuluma mu buyumba bwabwe. Abangi bakozesa maato ng’era n’abaana abato tebatya mazzi.\nKisangibwa mu kikko okufaananako ng’Ekivvulu kya wano mu Kampala. Kisulamu abantu nga 120,000 aboogera ennimi ezisukka mu 25 era kye kimu ku bifo ebisingamu abantu ab’amawanga amagatte mu Kenya. Abantu basula nga mbwa era bali mu mbeera mbi nnyo olw’akasasiro n’emyaala egikulukusa kazambi.\nKisangibwa mu kibuga Lagos ekya Nigeria nga kirimu obuyumba obw’omugotteko omusula abantu nga 380,000 nga kumpi bonna tebaasoma. Tebalina mirimu mitongole wabula beeyiiya bweyiiya nga bayita mu bumenyi bw’amateeka omuli n’ettemu.\nAbantu bano kumpi n’emmese zibasinga okusula obulungi.\nMukuru kwa Njenga (Kenya)\nKano kafo katonotono nga bw’olaba Kimombosa e Bwaise wabula kajjudde omugotteko gw’obuyumba obwazimbibwa mu bibaatibaati n’ebideeya nga kasuza abantu abasukka mu 100,000. Buli sizoni y’enkuba mu Kenya, obulwadde bwa Kkolera butandikira mu kifo kino era mu 2009 abantu nga 800 baafa.\nAbantu nga 425,000 be basula mu mugotteko gw’obuyumba mu kitundu kino. Y’emu ku Munisipaali omusanvu ezikola ekibuga Luanda ekya Angola.\nCazenga kye kifo kye wandiyise eky’abaavu lunkupe era abantu basula mu mbeera mbi so nga Luanda kye kimu ku bibuga ebisinga okubeera eby’ebbeeyi mu Kennedy Road, Durban (South Afrika) Obuyumba obw’omugotteko nga 7,000 bwe busangibwa mu kifo kino ekya Kennedy Road mu nkingizzi z’ekibuga Durban ekya South Afrika.\nAbantu basula mu mbeera mbi nnyo bw’ogeraageranya ku bibuga bya South Afrika naddala Durban ekimu ku bisinga obunene n’ebbeeyi mu Angola.\nNima Slum (Ghana)\nNima kifo eky’omugotteko gw’obuyumba ekisinga obunene mu kibuga Accra ekya Ghana.\nAbantu nga 45,000 basula mu buyumba bwa bibaati n’ebibaawo, tebalina kaabujonjo era amazzi banywa ga myala.\nEbifo ebirala kuliko:\nEzbet el-Haggana (Misiri) ekisangibwa okumpi n’ekibuga Cairo ekya Misiri. Alexandra, Gauteng (South Afrika) kisangibwa mu kibuga Alexandra ku ludda olumu olw’ekibuga Johannesburg.\nKino kye kifo ky’abaavu abasingayo mu South Afrika ng’era abantu bali mu mbeera mbi.


Bukedde Online - Omusajja anzigyako abaana\nBW'OBA tonnaloza ku zziga lya bufumbo, buli lukya fukamira weebaze Mukama Katonda wo ate oyongere okumusaba agire ng'akyakulese mu mbeera gy'olimu. Obufumbo si mmere wadde ng'ate n'ababwesunga okubuyingira be bangi.\nNange bwe nali sinnabuyingira saalowooza nti nyinza okwejjusa lwaki nafumbirwa naye Mukama Katonda yeebale kasita nsobodde okufuna ku zzadde ate abamu ababulimu lye banoonya. Nze Prossy Nakawala mbeera Nabweru North.\nOkugenda mu bufumbo seewaggula bwewagguzi naye nali mbeera wa mukulu wange e Kireka nga nina omulimu gwe nkola ogw'okuluka amasweeta ne nfuna ssente ezannyambanga okweyambaza ne nyirira ng'omukyala ow'obuvunaanyizibwa. Nali ku mulimu ne nfuna kasitoma eyajja n'ansaba ampase. Saamukaluubiriza kubanga emyaka gy'okufumbirwa gyali gituuse.\nYakkiriza n'ajja awaka n'alaba abazadde ng'enkola y'okukyala bweri bwentyo ne nzikirizibwa okugenda naye. Omusajja ono yalina empisa mu kusooka ng'ampisa bulungi naye yansobera ku baana baffe babiri be twali twakafuna n'atandika akukyuka mpola. Yeecanga n'atandika obutampa ssente za mmere kyokka tekyannumanga engeri gye nali nkola nga nsobola okulabirira abaana.\nYeegoba awaka n'agenda wabula tekyantunduzza nnyo mutima kuba nali nsobola okusasula ennyumba. Yakomawo awaka naye ekiseera kyatuuka n'addamu okugenda n'andeka n'abaana bataano.\nNawulira nti yawasa nze ne nsigala okubonaabona n'abaana kubanga abamu baali batandise okusoma. Ekiseera kyatuuka ne ntendewalirwa ne nsitula abaana ne mbatwala ewa ssenga wange anyambeko.\nOmusajja yajja n'anzigyako abaana n'abatwalira mukyala we kyokka nga baali mu mbeera nnungi ewaffe. Okuva lwe yabatwala abasiibyanga mu nnyumba ng'abakugira okundabako.\nTebakkirizibwanga kuzannya nga n'okunaaba kwabeeranga mu nnyumba ate nga we basula wafunda. Nabaggyeyo ne ηηenda bannyambeko naye ndi mu kutya nti omusajja ayinza okuddamu n'ababba. Abasomi ba Bukedde nsaba mumpe ku magezi. Weereza obubaka ku www.facebook.com/ bukedde. u\nOlwazaala abalongo taata w'abaana n'anzirukako


AMASOMO AG'OMU KIRAGAANO EKIKADDE\nAmasooka 1, 26-28.31 a.\nYabatonda omusajja n'omukazi.\nBye tusoma mu kitabo ky'Amasooka.\nKatonda n'agamba nti: Tukole Omuntu mu kifaananyi kyaffe agobereze embala yaffe, alyoke afuge eby'ennyanja, n'ennyonyi eza waggulu n'enso1o, n'ebyewalula byonna. Katonda bw'atyo n'atonda omuntu amufaanana. Yamutonda mu nfaanana ya Katonda. Omusajja n'omukazi bombi ye yabatonda n'alyoka aba wa omukisa nti: ...Mweyongere, mwale mubune ensi, mugirye. Mufuge, eby'ennyanja ebiri mu nnyanja, n'ennyonyi eziri mu bbanga n'ensolo zonna ez'omu nsi. Katonda yalaba byonna bye yali akoze, wamma nga birungi nnyo.\nEbyo Omukama y'abyogera.\n2) Amasooka 2, 18-24\nBabeere babiri mu mubiri gumu.\nOmukama Katonda n'agamba nti: Si kirungi omuntu kubeera yekka. Ka mmukolere omuyambi. Awo, Omukama Katonda yakola ebisolo byonna eby'ettale, n'ennyonyi zonna ez'eggulu ng'abiggya mu ttaka, n'abireetera omuntu alabe ky'anaabiyita; buli kimu kyali kya kubeera n'erinnya omuntu lye yandikituumye. Omuntu n'atuuma amannya ente zonna n'ennyonyi ez'eggulu, n'ebisolo byonna eby'ettale. Naye tewaali muyambi asaanira muntu. Bwe kityo, Omukama Katonda, yeebasa omu ntu otulo tungi. Bwe yali nga yeebase n'amuggyamu olumu ku mbiriizi ze n'azzaawo omubiri. Omukama Katonda, olubiriizi Iwe yali aggye mu musajja n'alukolamu omukazi, n'amuleetera omusajja. Omusajja n'aleekaana nti: Otyo, Iino lye ggumba erivudde mu magumba gange era ye nnyama evudde mu nnyama yange! Ono anaayitibwanga mukazi, kubanga ono aggyiddwa mu musajja. Omusajja ky'ava alireka kitaawe ne nnyina, ne yeetaba ne mukazi we, ne bafuuka omubiri gumu.\n3) Amasooka 24, 48-51. 58-67\nIzaake n'ayagala nnyo Rebeka n'akubagizibwa bw'atyo olw'okufiirwa nnyina.\nMu nnaku ezo, omuweureza wa Yibrayimu yagamba Labani nti: Nvuunama ne nsinza Omukama, ne ntendereza Omukama Katonda wa mukama wange, Yibrayimu, eyangirira ekisa n'ankulembera nnende mpasize mutabani wa mukama wange omuwala wa muganda wa mukama wanga. Kale nno, munaayisa bulungi mukama wange oba nedda? Muntegeeze oba simumuyise bulungi, ndyoke nzire ku ddyo oba ku kkono. Labani ne Betweri ne baddamu nti: Kino kivudde eri Mukama, ffe si buyinza bwaffe okukugamba nti: Yee oba nedda. Rebeka ali awo mu maaso go. MutwaIe, ogende, afuuke mukazi wa mutabani wa mukama wo, ng'Omukama bw'alagidde. Ne bayita Rebeka ne bamubuuza nti: Oyagala okugenda n'omusajja ono? N'addamu nti: Njagala. Bwe kityo ne baleka mwannyinaabwe Rebeka agende, n'omujjanjabi we, n'omuweereza wa Yibrayimu ne basajja be. Ne bawa Rebeka omukisa nga bagamba nti: Mwannyinaffe weeyongere okutuuka ku nkumi n'enkumi. Ezadde Iyo liwangule abalabe baalyo. Rebeka n'abaweereza be ne basituka, ne beebagala ennamiya, ne bagoberera omusajja. Omuweereza n'atwala Rebeka,\nn'agenda. Izaake eyali mu Negebi. mu bbanga eryo, yali azze mu ddungu ery'oluzzi olw'e Layayi Royi. Yali atambula mu nnimiro nga buwungeera, bwe yasitula amaaso n'alaba ennamiya nga zijja. Ne Rebeka n'asitula amaaso n 'alaba Izake. N'abuuka ku nnamiya yeo N'abuuza omuweereza nti: Omusajja oyo y'ani, atambula mu nnimiro okutusisinkana? Omuweereza n'addamu nti: Ye mukama wange, n'alyoka addira ekitambaala ne yeebikka ku maaso. Omuweereza n'anyumiza Izaake byonna nga bwe byagenda. Izaake n'atwala Rebeka mu weema ye n'amufuula mukazi we, n'amwagala. Izaake n'akubagizibwa bw'atyo olw'okufiirwa nnyina.\n4) Tobi 7, 9c-10.11c-17.\nYennyini abagatte, abawe n'enneema ze.\nBye tusoma mu kitabo kya Tobi.\nMu nnaku ezo, Ragweri n'ayaniriza abagenyi be n'essanyu lingi, ne basituka, ne banaaba mu ngalo, ne batuula ku mmeeza okulya. Awo Tobiya n'agamba Rafayeli nti: wattu Azariya, bw'osaba kati Ragweri ampe mwannyinaze Sarra! Kazzi ne Ragweri ekigambo ekyo kimugudde mu kutu, ye kwe kugamba omuvubuka nti: Weeriire mmere yo, era nywa, tiweemalira biseera bye akawungeezi kano, anti teri muntu mulala yenna alina buyinza kuwasa muwala wange Sarra okuggyako ggwe, muganda wange. Nange nzennyini sikkirizibwa kumugabira mulala yenna, nga ggwe ow'oluganda olw'okumpi w'oli. Kale nno kati, muto wange, njagala nkubuulire kyere. Nnageza emirundi musanvu okumuzuulira omusajja mu ba ganda baffe, era bonna baafanga akawungeezi ako kennyini bwe babanga baakayingira mu kisenge gy'ali. Naye ggwe mwana wange, mu kiseera kino tofaayo, weeriire era nywa. Omukama anaakuwa enneema ye n'eddembe lye. Tobiya n'addamu nti: Nze sijja kuwuliriza kya kunnamba kulya na kunywa okutuusa ng'olina ky'onsaliddewo. Ra gweri n'addamu, nti: Kale, okusinziira mu tteeka Iya Musa, omuwala mmukuwadde, eggulu Iyennyini lye libiterezezza abe wuwo. Nkukwasa mwannyoko oyo. Okuva kati ggwe mwannyina era ye mwannyoko. Akuweereddwa okuva kati abeere wuwo ennaku zonna. Omukama ow'omu ggulu ajja kukuwa enneema ye n'eddembe lye. Ragweri n'ayita muwala we Sarra n'amukwata ku mukono, n'amuwa Tobiya ng'agamba nti: Nkukwasa\nmunno one; etteeka n'enkola ebiri mu Kitabo kya Musa bye bisalawo okukumuwa abeere mukyala WO. Mutwale, mutwale ewammwe mu maka ga kitaawo, omutima nga gukuli wamu. Katonda ow'omu ggulu abayambe mutambule bulungi mu ddembe. Awo n'akyukira nnyina w'omuwala, n'amugamba anoonyeyo olupapula oluwandiikibwako. N'awandiikako endagaano y'obufumbo nga bw'awaddeyo muwala we afumbirwe Tobiya ng'asinziira ku nteekateeka y'omu tteeka Iya Musa. Ebyo bwe byaggwa, ne batandika okuIya n'okunywa nga batendereza Katonda.\nEbyo Omukama yabyogera.\n5) Tobi 8, 5-10\nFfembi otuwangaaze, tutuuke ku bukadde obwegombebwa.\nEmbaga ey'obugole ng'ewedde, Tobiya yagamba Sarra nti: Mwannyinaze, yimuka. Ggwe nange tuteekwa okwegayirira, tusabe Mukama waffe, tufune enneema ye era ye atukuume. Sarra n'ayimirira, bombi ne bessa mu kwegayirira, nga basaba okukuumibwa. Yasooka bw'ati: Ayi Katonda wa bajjajjaffe, oli wa kitiibwa, n'erinnya Iyo Iya kitiibwa, ligulumizibwe emirembe gyonna Eggulu likugulumize, n'ebintu byonna bye wakola, emirembe gyonna. Ggwe watonda Adamu ne Eva, mukyala we, abeere muyambi we n'omukuumi we; mu abo bombi ne muzaalukukamu olulyo Iw'abantu. Ggwe wagamba nti: Si kirungi omuntu okuba yekka, tumukolere omuyambi amufaanana. Awo nno kati, nze okutwala mwannyinaze oyo, sigenderera kugobereramu maddu, kino nki koze n'omutima omugolokofu. Mukwatirwe nno ekisa, omusaasire, era nange onsaasire, ffembi otuwangaaze tutuuke ku bukadde obwegombe bwa. Bombi ne bagamba nti: Amiina, amiina.\n6) Oluyimba 2,8-10.14. 16a; 8, 6-7a.\nOkwagala kwenkana walumbe amaanyi.\nBye tusoma mu kitabo ky'Oluyimba ssemayimba.\nKabiite mmuwulira. Laba bw'ajja nga yeebuusa ku masozi, ng'abuuka ensozi. Kabiite ali ng'empeewo, ng'ennangaazi ento. Laba ayimiridde, emabega w'olugo Iwaffe. Alingiza mu ddirisa, atunula mu mitayimbwa. Kabiite asitula eddoboozi nagamba nti: Jjangu, mukwano gwange, omwagaIwa, jjangu. kuba laba, obutiti buweddeko, enkuba ekedde, ekkiridde. Ebimuli bitandise okwanya ku nsi. Ekiseera ky'ennyimba ez'essanyu kitandise, amayiba gawulikika gakaaba mu nsi yaboffe. Omutiini gutandise okubala n'akawoowo k'emizabbibu egyanya kakoma wala. Jjangu nno, mukwano gwange, jjangu. Ejjiba Iyange, eryekukumye mu njatika z'olwazi, mu mpuku z'olusozi, njoleka amaaso go, ka mpulire ku ddoboozi Iyo. Anti eddoboozi Iyo sseenekerevu, n'amaaso go mabalagavu. Kabiite wange, wange nange ndi wuwe. Nteeka ku mutima gwo ng'akabonero, ng'akabonero ku mukono gwo. Kubanga okwagala kwenkana walumbe amaanyi, obuggya bwenkana amagombe obukambwe. Ekimyanso kyabwe kimyanso kya muliro, kimyanso ky'Omukama yennyini. Tewali mujjuzi guyinza kuzikiza kwagala, teri mukoka asobola kukunnyika. Omuntu n'amala awaayo eby'obugagga bw'enju ye bwonna, okugula okwagala, era aba anyoomodde okwagala okwo.\n7) Siraki 26, 1-4. 16-21.\nNg'enjuba evaayo ku nsozi z'Omukama, obulungi bw'omukazi omulungi bwe buba mu nju erabirirwa obulungi.\nBye tusoma mu kitabo kya Siraki.\nYeesiimye bba w'omukazi omulungi ddala, ennaku z'obulamu bwe ziryeyongera emirundi ebiri. Omukazi omutuufu lye ssanyu Iya bba, alimala emyaka gy'obulamu bwe mu ddembe. Omukazi omulungi y'asingira ddala mu migabo emiterekere abo abatya Omukama. Ne mu bugagga ne mu bwavu baliba basanyufu mu mutima, basanyufu ku maaso buli bbanga Iyonna. Empisa ennungi ez'omukazi zirisanyusa bba. Ebikolwa bye birimufuula wa maanyi okusingawo. Omukazi omusirise kye kirabo ekiva eri Omukama, tiwali muwendo guyinza kussibwa ku mbeera egunjuddwa obulungi. Omukazi omuwombeefu kye kirabo eky'emirundi ebiri, embeera ey'obutukuvu teyinza kupimibwa ku minzaani. Ng'enjuba evaayo ku nsozi z'Omukama, obulungi bw'omukazi omulungi bwe buba mu nju erabirirwa obulungi.\n8) Yeremiya 31, 31-32a. 33-34a\nNdikuba endagaano empya n'enju ya Yisraeli n'enju ya Yuda.\nBye tusoma mu kitabo kya Yeremiya\nEnnaku zijja, Omukama bw'agamba, Iwe ndikuba endagaano empya n'Enju ya Yisraeli, n'Enju ya Yuda. Teriba ng'endagaano gye nnakuba ne bajja]jaabwe Iwe nnabakwata ku mukono ne mbaggya mu nsi y'e Misri. Endagaano eyo, endagaano yange, be bo abaagimenya. Awo nno nnawalirizibwa okubategeeza ku ffembi afuga munne. Omukama bw'agamba. Nedda eno ye ndagaano gye nnenda okukuba n'Enju ya Yisraeli, ennaku zituuse, Omukama bw'agamba. Muli mu bo mu nda nja kusimbamu etteeka Iyange, ndiwandiikire ddala mu mutima gwabwe. Olwo nno ndiba Katonda waabwe, bo ne baba ggwanga Iyange. Tekijja kwetaagisa muntu kuyigiriza munne, oba ow'oluganda okugamba munne, nti: Manya Omukama! Nedda, bagenda kummanya, asembayo kyenkana ng'omukulu ddala, Omukama y'ayogera. Anti nja kubasonyiwa obubi bwabwe nga sikyajjukira kibi kyabwe.\nAMASOMO AG'OMU KIRAGAANO EKIGGYA\n1) Roma 8, 31 b-35. 37-39\nAni alituggya ku kwagala kwa Kristu?\nBye tusoma mu bbaluwa Paulo Omutume gye yawandiikira ab'e Roma.\nAb'oluganda, oba Katonda ali ku ludda Iwaffe ani anaatwesimbako? Olaba n'Omwana we ye nnyini tiyamubalirira, n'amuwaayo okubeera ffe ffenna; ng'oyo amutuwadde, byonna yalema atya okubituweerako? Ani alirumiriza abalonde ba Katonda? Ye Katonda ate abatukuza. Ani ow'oku kutula ensonga? Ye Kristu eyafa, ate nnyini n'azuukira, oyo ali ku ddyo gwa Katonda, ate era y'a tukubirira. Naye mu ebyo byonna ffe tuwangula ku bw'oyo eyatwagala. Nkakasiza ddala nze: newandibadde olumbe oba obulamu, nandibadde ba malayika yadde abakungu, oba bakirimaanyi, newandibadde ebiriwo nandibadde ebirijja, newandi badde maanyi, newandibadde bya waggulu, yadde ebya wansi, newandibadde ekitonde ekirala kyonna, tikirisobola n'akatono okutuggya ku kwagala kwa Katonda okuli mu Kristu Yew Mukama waffe.\n2) Roma 12,1-2.9-18 oba* 1-2.9-13\nEmibiri gyammwe mugiveemu, mugiweereze ng'ekyonziira ekiramu, Katonda ky'asiima.\nAb'oluganda, mbeegayiridde, olw'ekisa kya Katonda, emibiri gyammwe mugiveemu, mugiweereze ng'ekyonziira ekiramu, ekitukuvu, Katonda ky'asiima. Mumuwe ekitiibwa ng'okutegeera bwe kusaba. Muleme kuyisa ng'ensi eno bw'eyisa; munda muteekwa okufuuka, emitima gidde buto, Iwe munaamanya nga Katonda ky'ayagala kirungi, kisaana, kituufu. Mwagalane awatali bukuusa; ekibi mukikyawe, ekirungi mukinywerereko. Mwagalane ng'ab'oluganda bwe baagalana, mugeze buli omu okuwa munna ekitiibwa nga munne tannamuwa. MukoIe obuteebalira nga mubugujja mu mwoyo era ng'abaweereza Omukama. Bye musuubira bibasanyuse, mu nnaku nga muguma, okwegayirira ti muteera ddala. Abatuukirivu abalina bye beetaaga\nmubadduukirire, abagenyi mubasuzanga.• Ababayigganya mubasabire busabizi, mubasabira mukisa, muleke kubavumirira. Awali abasanyuka nammwe musanyuke, awali abakaaba nammwe mukaabe. Musse kimu mu mitima gyammwe, timwewanika bitaliimu ebyo, musse kimu n'abatali ba waggulu, muleke kweraga nga bwe muli abagezi Ekibi oli ky'aba abakoze muleke kukimuddiza; mulabuukirire engeri ennungi ey'okuyisa si mu maaso ga Katonda yekka naye era ne mu bantu bonna. Ku bwammwe, mutabaganenga n'abantu bonna nga bwe kisoboka.\n4) 1 Korinti 12, 31 - 13, 8a\nSinga sirina kwagala, siba kantu.\nBye tusoma mu bbaluwa esooka Paulo Omutume gye yawandiikira ab'e Korinti.\nAb'oluganda, mu byonna muluubirire ebitone ebisingira ddala. Kale ka mbalage ekkubo erisinga byonna. Singa njogera ennimi abantu ne bamalayika ze boogera, sso nga sirina kwagala, mba ng'ekide ekivuga, oba ng'ensaazo ezisaala. Ne bwe mba n'obuyinza obw'okulanga ebirijja, ne mmanya buli bya magero bya Katonda na buli bya magezi byonna; ne bwe ndiba n'okukkiriza kwonna ne nsigula n'ensozi: sso nga sirina kwagala, siba kantu. Ebyange byonna ne bwe ndibimalira mu kuliisa aboolo, ne bwe ndiwaayo omubiri gwange ne nsiriira, sso nga sirina kwagala, sirifuna mugaso. Okwagala kugumiikinza, kwa kisa; okwagala tikukwatirwa buggya, tikukola bitagasa, tikwepanka, tikunoonya kitiibwa, tikugoberera byakwo, tikusunguwala, tikulowooza bubi, tikusanyukira bu bi, naye kusanyukira mazima; kugumira byonna, kukkiriza byonna, kusuubira byonna, kuwangula byonna.\n5) Efezi 5, 2a. 21-33\nEky'amagero kino kikulu, anti ntegeeza kino ekya Kristu n'ekelezia.\nBye tusoma mu bbaluwa Paulo Omutume gye yawandiikira ab'e Efezi.\nAb'oluganda, mu bulamu bwammwe mwagalanenga, nga mulabira ku Kristu nga bwe yatwagala ne yeewaayo okubeera ffe. Buli omu agondere munne mu kutya Kristu. Abakazi bawulirenga babbaabwe nga bwe bawulira Omukama. Kubanga omusajja gwe mutwe gw'omukazi nga Kristu bw'ali omutwe gw'Eklezia; yennyini ye Mul.okozi w'Omubiri gwe. Era ng'Eklezia bw'atwalibwa Kristu, n'abakazi bwe batyo batwalibwenga babbaabwe mu byonna. Abasajja mwagalenga bakazi bammwe, era nga Kristu bwe yayagala Eklezia ne yeewaayo okubeera ye okumutukuza ng'amunaaza n'amazzi ko n'ekigambo ky'obulamu, alyoke yeefunire Eklezia ow'ekitiibwa, ataliiko bbala na kamogo newandibadde akantu akalala ak'engeri eyo: naye abeere mutukuvu nga taliiko kasobye. N'abasajja bwe balagirwa okwagalanga bwe batyo bakazi baabwe, kyenkana ng'emibiri gyabwe. Ayagala mukazi we nga yeeyagadde yennyini. Kubanga edda n'edda Iyanna tiwabanga akyawa mubiri gwe; naye aguliisa, agujjanjaba, nga Kristu bw'alyowa Eklezia. Anti ffe tuli bitundu bya mubiri gwe, bya nnyama ye, bya magumba ge. Omuntu ky'aliva aleka kitaawe ne nnyina n'anyweerera ku mukazi we ne babeera bombi mu mubiri gumu. Eky'amagero kino kikulu: anti ntegeeza kino ekya Kristu n'Eklezia. Kale buli muntu mu mmwe ayagalenga mukazi we nga ye bwe yeeyagala; naye omukazi atyenga bba.\nOkwagalana kye kifundikwa ky'obutuukirivu.\nBye tusoma mu bbaluwa esooka Paulo Omutume gye yawandiikira ab'e Kolossi\nAb'oluganda, Mmwe nno Katonda be yalonda, abatuukirivu ate abaganzi, mwambalenga omutima omusaasizi, ekisa, obwetoowaze, obuteefu, obugumiikiriza; mulekeraganenga, era musonyiwaganenga nga wabaddewo alina ekigambo ku munne; ng’Omukama bwe yabasonyiwa, nammwe bwe muba mukola. Kungulu kwa bino byonna mwambalirengako okwagala kye kifundikwa ekisibira byonna awamu mu butuukirivu. Eddembe lya Kristu libeere mu mitima gyammwe; anti ekyo kye mwayitirwa ng’omubiri ogumu; mwebazenga. Ekigambo kya Kristu kibukale mu mmwe mu bugagga bwakyo bwonna. Buli omu ayigirize munne, abuulirire munne mu magezi gonna. Muyimbirenga Katonda mu mitima gyammwe zabbuli, amatenda n’ennyimba entukuvu nga mwebaza. Buli kye mukola, kibeere mu bigambo oba mu bikolwa, mukikolenga mu linnya lya Mukama Yezu, nga mwebaza Katonda Taata nga muyita mu ye.\n7) 1 Petero 3, 1-9\nAbakazi abatuukirivu abasuubira mu Katonda.\nBye tusoma mu bbaluwa esooka eya Petero Omutume.\nMmwe abakyala, muwulire babbammwe abatakkiriza bigambo biyigirizibwa, bwe banaalaba abakyala nga bwe bayisa, bajja kuwanguka nga timulina na kye mubagambye, ne babatya n'okubatya nga balaba bwe muyisa obulungi mu butukuvu. Obulungi bwammwe muleme kubussa mu bya kungulu: okukuba enviiri, obunyere obwa zawabu oba ebyambalo bye mwambala; wabula bu beere mu mutima munda. obugagga obutayonoo neka: anti omutima okuba mu ddembe nga guteese. Mu maaso ga Katonda, obwo bwe bugagga ddala. N'obw'edda bwonna abakyala abatuufu. abaasuubiranga mu Katonda, bwe batyo bwe beeyonjanga ne bawulira ne babbaabwe: nga Sara bwe yawuliranga Yibraimu ng'amuyita mukama we. Oba mwagala okuba bawala be mubeere ba mpisa, nga tiwali kye mutya na kibatabangula. Nammwe abasajja, obulamu obwa wamu mububeeremu na bwegendereza, ng'abatwala ekibya ekyatika, anti omukazi mumuwe ekitiibwa ekimugyamu, anti enneema ey'obulamu muligigabanira wamu. Mu ngeri eyo okwegayirira kwa mmwe tikubeemu kiziyizo. Leero okufunza byonna; mube ba ndowooza emu, ba mmeeme emu; mwagalenga bannammwe; mubeere ba kisa, bawombeefu, beetowaze. Abakoledde obubi timumukoleranga bubi; abavumye, mmwe timumuvumanga, wabula mumusabire busabizi mukisa; ekyo kye mwayitirwa: kusikira mukisa.\n8) 1 Yoanna 3, 18-24\nTuleme kwagaza bigambo, wabula mu bikolwa, mu mazima ddala.\nBye tusoma mu bbaluwa esooka eya Yoanna Omutume.\nBaana bange tuleme kwagaza bigambo bugambo, oba akalimi kokka; wabula mu bikolwa, mu mazima ddala. Ku ekyo kWe tulitegeerera nti: Amazima tuli baago, mu maaso g'Oli omutima gulitutereera. Oba omutima gutuvunaana, Iwa kuba nti: Katonda mukulu okukira omutima gwaffe: ate amanyi byonna. Abaagalwa ennyo: omutima gwaffe bwe gutatuvunaana, mu maaso ga Katonda tuli bagumu ddala. Ne bwe tubaako kye tumusaba, ewuwe tukifuna, kubanga tukwata ebiragiro bye, ne tukola ekimusanyusa. Kino kye kiragiro kye: okukkiriza mu linnya ly'Omwana we Yezu Kristu, n'okwagalana ffekka na ffekka, nga bwe yakituwako ekiragiro. Oli akwata ebigambo bye, abeera mu Katonda, ne Katonda n'abeera mu ye; ku kino kwe tumanyira nti: Ali mu ffe: ku Mwoyo gw'atuwadde.\n9) 1 Yoanna 4,7-12\nKatonda kwe kwagala.\nAbaagalwa ennyo: twagalane, kubanga okwagalana kusibuka mu Katonda. Na buli yenna ayagala, oyo Katonda y'aba amuzadde era amanyi Katonda. Atayagala, aba tamanyi Katonda, anti Katonda kwe kwagala. Ku kino okwagala kwa Katonda kw'atwagalamu kwe kwalabikira: Katonda yasindika mu nsi Omwana we omu yekka gw'azaala tube balamu mu ye. Mu kino mwe muli okwagala kwe: si ffe twayagala Katonda, wabula Ye ye yatwagala n'asindika Omwana we: Ekitambiro eky'okuddaabiriza olw'ebibi byaffe. Abaagalwa ennyo: oba Katonda atwagadde obwenkana awo, naffe tuteekwa okwagalana. Katonda mpaawo yali amulabye. Bwe twagalana, Katonda abeera mu ffe, mu ffe okwagala kwe kuba kujjudde.\n3) Matayo 7, 21. 24-29 oba engeri ennyimpi* 21, 24-25\nEbigambo by'Evanjiri ya Mukama waffe Yezu Kristu ebivudde mu Matayo\nMu budde buli, Yezu yagamba abayigirizwa be, nti: Buli muntu agamba nti: Mukama, Mukama, si y'aliyingira mu bwakabaka obw'omu ggulu, wabula akola Kitange ali mu ggulu ky'ayagala, ye wuuyo aliyingira mu bwakabaka obw'omu ggulu. Buli awulira ebigambo byange n'abikwata, afaanaanyirizibwa ng'omuntu omugezigezi eyazimba ennyumba ye ku Iwazi. Enkuba n'efukumuka, mu koka n'ajja, kibuyaga' n'akunta, ne byebundula ku nnyumba\neyo, sso n'etegwa, kubanga yazimbibwa ku Iwazi.- Ate buli awulira ebigambo bino n'atabikwata, afaanana omuntu omuwudawuda, eyazimba ennyumba ye ku musenyu: Enkuba n'efukumuka, mukoka n'ajja, kibuyaga n'akunta, ne byebundula ku nnyumba, n'eyegukulukuka, n'etokomoka yonna. Yezu bwe yamala okwogera ebyo, abantu ne beewuunya enjigiriza yeo Kubanga yali abayigiriza nga nannyini buyinza; nga tayigiriza ng'abawandiisi baabwe n'abafarisaayo.\n4) Matayo 19, 3-6\nKatonda kye yagatta, omuntu alekenga kukigattulula.\nEbigambo by'Evanjiri ya Mukama waffe Yew Kristu ebivudde mu Matayo\nMu budde buli, Abafarisaayo ne basembera awali Yezu ne bamukema, ne bamugamba nti: Omusajja ayinza okugoba mukazi we ng'amulanga buli nsonga yonna? Ye n'abaanukula n'abagamba nti: Timusomanga nti eyakola omuntu omubereberye, yakola omusajja n'omukazi, n'agamba nti: Awo nno omuntu alekenga kitaawe ne nnyina n'anywerera ku mukazi we, ne babeera babiri mu mubiri gumu. Bwe batyo nga tibakyali babiri: bafuuse omubiri gumu. Awo nno Katonda kye yagatta, omuntu alekenga kukigattulula.\n5) Matayo 22, 35-40\nEryo lye tteeka ekkulu erikulembera gonna. Eryokubiri Iifaanana ng'eryo.\nMu budde buli, omuyigiriza w'amateeka n'abuuza Yezu ng'amukema, nti: Muyigiriza, tteeka ki erisinga obukulu mu mateeka gonna? Yezu n'amugamba nti: Omukama Katonda wo omwagalanga n'omutima gwo gwonna, n'omwoyo gwo gwonna, n'emmeeme yo yonna. Eryo lye tteeka ekkulu erikulembera gonna. Eryokubiri lifaanana ng'eryo: Oyagalanga munno nga ggwe wennyini bwe weeyagala. Mu mateeka ago abiri mwe musibuka Etteeka Iyonna n'Abalanzi.\n6) Mariko 10, 6-9\nTibakyali babiri, wabula mubiri gumu.\nEbigambo by'Evanjiri ya Mukama waffe Yezu Kristu ebivudde mu Mariko\nMu budde buli, Yezu yagamba nti: Olubereberye Katonda ng'atonda, yakola omusajja n'omukazi. Olw'ekyo, omusajja alekanga kitaawe ne nnyina babiri ne bafuuka mubiri gumu. Olwo nga tibakyali babiri, wabula mubiri gumu. Awo nno Katonda kye yagatta omuntu takyawukanyanga.\n8) Yoanna 15, 9-12\nEssanyu lye nnina libeere ne mu mmwe.\nEbigambo by'Evanjiri ya Mukama waffe Yezu Kristu ebivudde mu Yoanna\nMu budde buli, Yezu yagamba abayigirizwa be, nti: Nga Kitange bw'anjagala, nange bwe mbaagala bwe ntyo! Musigale nno mu mukwano gwange! Bwe mukwata ebiragiro byange, mujja ku sigala nga mb'aagala, nga nze bwe nkwata ebiragiro bya Kitange ne nsigala ng'anjagala. Ebyo mbibagambye, essanyu lye nnina libeere ne mu mmwe, ate essanyu Iyammwe lituukirire. Ekiragiro kyange kiikino: Mwagalanenga nga nze bwe nnabaagala.\n9) Yoanna 15, 12-16\nEkiragiro kyange kiikino: Mwagalanenga nga nze bwe nnabaagala.\nMu budde buli, Yezu yagamba abayigirizwa be, nti: Ekiragiro kyange kiikino: Mwagalanenga nga nze bwe nnabaagala! Tiwali ayagala ng'oyo awaayo obulamu bwe okubeera mikwano gye. Mmwe, kasita munaakolanga bye mbalagira, munaaba mikwano gyange. Sikyabayita baddu, kubanga omuddu tamanyi mukama we by'akola. Mbayita mikwano gyange, kubanga byonna bye nnawulira eri Kitange nnabibamanyisa. Si mmwe mwalonda nze, wabula nze nnalonda mmwe, ne mbateekawo mulyoke mugende mubale ebibala, ebibala byammwe bibeerere; buli kyonna kye muliba musabye Kitange, mu linnya Iyange, akibawe.\n22) Yoanna 17, 20-26\nNjagala we ndi, nabo we baba babeera.\nEbigambo by'Evanjiri ya Mukama waffe Yezu Kristu ebivudde mu Yoanna.\nMu budde buli, Yezu yayimusa amaaso waggulu, ne yeegayirira ng'agamba nti: Kitange omutuukirivu, sisabira abo bokka, naye nsabira n'abalinzikiriza ku Iw'ebigambo bya bano; bonna balyoke babeere kimu, nga ggwe Kitange bw'oli mu nze nange mu ggwe, nabo mu ffe babeere kimu, ensi ekkirize nga ggwe wantuma! Ekitiibwa kye wampa nange nkibawadde, balyoke babeere re\nddala ekimu nga ffe bwe tuli ekimu. Nze mu bo naawe mu nze: bafuukire ddala kimu, ensi etegeere nga ggwe wantuma ate nga wabaagala, nga nze bwe wanjagala. Kitange, be wampa, njagala we ndi, nabo we baba babeera, balabe ekitiibwa kyange kye wampa kubanga wanjagala nga n'ensi tennatondebwa. Kitange omutuukirivu, ensi tiyakumanya; nze nkumanyi, na bano baategeera nga ggwe wantuma. Nnabamanyisa erinnya Iyo, era nja kwongera okulimanyisa, okwagala kwe wanjagalamu kubabeeremu, nange mbe mu boo\n7) Yoanna 2, 1-11\nNnyina Yezu yaliyo ku mbaga.\nMu nnaku ezo, ne wabaawo obugole mu Kana eky'e Galilaaya; Nnyina Yezu yaliyo, ne Yezu ne bamuyita n'abayigirizwa be ku mbaga. Evviini bwe yaggwaawo, Nnyina Yew n'amugamba nti: Evviini tibakyalina! Yew n'amugamba nti: Mukazi, ekyo nze naawe tukifaako ki? Akaseera kange tikannatuuka! Nnyina n'agamba abaweereza nti: Kyonna ky'anaabagamba, mukikole! Awo waaliwo amatogero ag'amayinja mukaaga nga gateekeddwawo olw'okunaaba kw'Abayudaaya, buli ttogero nga livaamu ebita makakaba bibiri oba bisatu. Yew n'abagamba nti: Amatogero mugajjuze amazzi! Ne bagajjuza okutuuka ku mugo! Awo Yezu n'abagamba nti: Kaakano musene mutwalire katikkiro w'embaga. Ne batwala! Naye katikkiro w'embaga bwe yalegako ku mazzi agafuuse ewiini gy'ataamanya na gy'evudde, sso abaweereza abaasena amazzi bo baali bamanyi, awo n'ayita awasizza, n'amugamba nti: Omuntu yenna asooka kugabula vviini nnungi; naye abantu bwe bamala okukkuta, n'aleeta eteri nnungi! Sso ggwe waleseeyo evviini ennungi okutuusa kati! Mu byewuunyo bya Yezu ekyo kye kibereberye; yakikolera mu Kana eky'e Galilaaya, n'ayolesa ekitiibwa kye, n'abayigirizwa be ne bamukkiriza.\n1) Matayo 5, 1-12\nMusanyuke, mujaguze, kubanga empeera yammwe mu ggulu nnene.\nEbigambo by'Evanjiri ya Mukama waffe Yezu Kristu ebivudde mu Matayo.\nMu budde buli, Yezu bwe yalaba abangi batyo n'ayambuka ku lusozi; bwe yamala okutuula, abayigirizwa be ne bamusemberera. N'ayasamya akamwa ke n'agamba nti: Beesiimye abaavu mu mwoyo, kubanga be bannyini bwakabaka bwa Katonda. Beesiimye abateefu, kubanga be balirya ensi. Beesiimye abasinda, kubanga be balikubagizibwa. Beesiimye abalumwa enjala n'ennyonta eby'obutuukirivu, kubanga be balikkuta. Beesiimye ab'omutima omulongoofu, kuba be baliyitibwa abaana ba Katonda. Beesiimye abayigganyizibwa olw'obutuukirivu, kubanga be bannyini bwakabaka obw'omu ggulu. Mwesiimye bwe banaabakonjeranga buli kigambo kibi kyonna okubeera nze, nga balimba: Musanyuke, mujaguze, kubanga empeera yammwe mu ggulu nnene. Anti abalanzi abaasooka nabo bwe baayigganyizibwa batyo.\n2) Matayo 5, 13-16\nMmwe kitangaala ky'ensi.\nEbigambo by'Evanjiri ya Mukama waffe Yezu Kristu ebivudde mu Mataya.\nMu budde buli, Yezu yagamba abayigirizwa be, nti Mmwe munnyo gw'ensi. Kale obanga omu nnyo gusaabulukuka, guddamu gutya ensa? Guba tigukyalina mugaso wabula okumansibwa ebweru, abantu ne bagulinnyirira. Mmwe kitangaala ky'ensi. Ekibuga ekikubiddwa ku lusozi tikiyinza kukisibwa. Era tibakoleeza ttawaaza kusaanikira nsaaniki re mu kibbo; wabula ewanikibwa ku kikondo, n'emulisa bonna abali mu nju. Ekitangaala kyammwe kyakire bwe kityo abantu, balabe ebikolwa byammwe ebirungi, balyoke bagulumize Kitammwe ali mu ggulu,


Okulabirira Omuntu Alina Obulwadde Obutaawone\nOmunaala gw'Omukuumi | Na. 4 2017\nBISOME MU Afrikaans Albanian Amharic Armenian Aukan Azerbaijani Azerbaijani (Cyrillic) Baoule Bashkir Batak (Karo) Batak (Toba) Biak Bicol Bislama Bulgarian Cambodian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatian Czech Dangme Danish Digor Drehu Dutch Efik English Estonian Ewe Fijian Finnish Fon French Ga Garifuna Georgian German Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hiri Motu Hmong (White) Hungarian Iban Ibanag Icelandic Igbo Iloko Indonesian Isoko Italian Japanese Javanese Kabiye Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangal Kwanyama Lhukonzo Lingala Lithuanian Lomwe Lucholi Luganda Lunda Lunyankore Luo Luswayiri Luswayiri (Congo) Lutoro Luvale Luwalabu Macedonian Macua Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mazatec (Huautla) Mbunda Mongolian Moore Myanmar Nahuatl (Guerrero) Nahuatl (Huasteca) Nahuatl (Northern Puebla) Navajo Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Quechua (Ancash) Quechua (Ayacucho) Quechua (Cuzco) Quichua (Imbabura) Rarotongan Romanian Russian Samoan Sango Saramaccan Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Tshiluba Tshwa Tsonga Turkish Twi Tzeltal Tzotzil Ukrainian Umbundu Urhobo Uruund Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu\nOkwogera ku nsonga ezitali zimu n’omulwadde nga bukyali kiyamba\nDOREEN yatya nnyo abasawo bwe baamugamba nti omwami we Wesley, ow’emyaka 54, alina ekizimba ku bwongo. * Abasawo baamugamba nti omwami we yali abuzaayo myezi mitono afe. Doreen agamba nti: “Bwe nnakiwulira nnawunga, era nnalwawo okukikkiriza.”\nAbantu bangi beesanze mu mbeera Doreen gye yalimu. Omuntu yenna asobola okulwala obulwadde obw’amaanyi. Kisanyusa nnyo okulaba nti abantu bangi beewaayo okulabirira abantu baabwe abalina obulwadde obw’amaanyi, wadde nga si kyangu. Abalina omulwadde ng’oyo basobola batya okumulabirira obulungi? Kiki ekisobola okubayamba okugumira embeera? Biki ebiyinza okulaga nti omulwadde anaatera okufa? Ka tusooke tulabe okusoomooza okuli mu kulabirira omuntu alina obulwadde obw’amaanyi.\nOlw’okuba waliwo okukulaakulana mu by’obujjanjabi, leero abantu bawangaala emyaka mingiko okusinga bwe kyalinga edda. Emyaka nga kikumi emabega, abantu bwe baakwatibwanga obulwadde oba bwe baafunanga akabenje baafanga mangu, wadde ne mu nsi ezaakulaakulana edda. Amalwaliro gaali matono, era abantu abasinga obungi bajjanjabirwanga waka era we bafiiranga.\nLeero abasawo basobola okulwanyisa endwadde ezattanga abantu amangu. Endwadde ng’ezo kati zisobola okufunirwa eddagala erizirwanyisa, omuntu n’abeerawo okumala emyaka. Kyokka olw’okuba abalwadde ng’abo baba tebawonedde ddala, baba beetaaga okulabirirwa. Okulabirira abalwadde ng’abo kyeyongedde okuba ekizibu.\nEkyo kiviiriddeko abalwadde bangi okuba nga bajjanjabirwa mu malwaliro, era eyo gye bafiira. Abantu abasinga obungi tebamanyi bibaawo ng’omuntu anaatera okufa, era bangi tebalabangako muntu ng’afa. Ekyo kireetera abantu abamu okutya okulabirira omulwadde omuyi. Kiki ekisobola okubayamba?\nWEETEEKETEEKE NGA BUKYALI\nOkufaananako Doreen gwe twogeddeko mu ntandikwa, abantu bangi beeraliikirira nnyo bwe bakitegeera nti omulwadde waabwe tajja kuwona. Bwe weesanga mu mbeera ng’eyo, kiki ky’oyinza okukola? Omuweereza wa Katonda omu yasaba nti: “Tuyigirize engeri gye tusaanidde okubalamu ennaku zaffe tusobole okufuna omutima ogw’amagezi.” (Zabbuli 90:12) Saba Katonda akuyambe okumanya eky’okukola mu kiseera omulwadde wo ky’aba asigazizza.\nEkyo kyetaagisa okukirowoozaako nga bukyali. Omulwadde bw’aba ng’akyasobola okwogera, kiba kirungi okumubuuza ani gw’ayagala amusalirewo ku nsonga enkulu singa ekiseera kituuka n’aba nga takyasobola kwogera. Ate era kirungi okumubuuza obujjanjabi bwe yandyagadde okuweebwa oba obutaweebwa. Olwo nno ekiseera bwe kituuka n’aba nga takyasobola kweyogerera, abantu be bakolera ku ebyo bye yasalawo, ne kibayamba okwewala obutakkaanya obuyinza okubaawo. Okwogera ku nsonga ezitali zimu n’omulwadde, kiyamba okukola enteekateeka ennungi ez’okumulabirira. Bayibuli egamba nti: “Awatali kuteesa enteekateeka zigwa butaka.”—Engero 15:22.\nENGERI GY’OYINZA OKUMUYAMBAMU\nObuvunaanyizibwa obukulu alabirira omulwadde bw’alina kwe kumubudaabuda. Omulwadde aba yeetaaga okukimanya nti abalala bamwagala era nti bamufaako. Kiki ekiyinza okukolebwa? Oyinza okumuyimbira ennyimba ezimunyumira oba okubaako by’omusomera ebimuzzaamu amaanyi. Abalwadde bangi bawulira bulungi omuntu bw’abakwata ku mukono n’ayogera nabo mu ngeri ey’ekisa.\nKiba kirungi n’obuulira omulwadde abagenyi ababa bazze okumulabako. Lipoota emu eraga nti “omuntu ne bw’aba ng’anaatera okufa, aba akyawulira. Ne bw’alabika ng’eyeebase, aba awulira ebyogerwa. N’olwekyo, kikulu okwegendereza by’oyogera.”\nBwe kiba kisoboka, sabira wamu naye. Lumu omutume Pawulo ne banne baali mu kabi, nga balowooza nti bayinza n’okufa. Baakola ki mu mbeera eyo? Pawulo yagamba Bakristaayo banne nti: “Nammwe muyinza okutuyamba nga mwegayirira ku lwaffe.” (2 Abakkolinso 1:8-11) Kikulu nnyo okusaba nga tuli mu mbeera enzibu, era n’okusabira awamu n’omulwadde.\nKKIRIZA EMBEERA ERIWO\nOkukimanya nti omuntu wo anaatera okufa kinakuwaza nnyo. Ekyo kiri bwe kityo olw’okuba okufa tekwatutonderwa, era tetusobola kukumanyiira. (Abaruumi 5:12) Mu Bayibuli, okufa kuyitibwa “omulabe.” (1 Abakkolinso 15:26) N’olwekyo, tekyewuunyisa nti kituzibuwalira okukkiriza nti omuntu waffe agenda kufa.\nWadde kiri kityo, okumanya obubonero obulaga nti omulwadde anaatera okufa kisobola okuyamba abo abamulabirira okumanya eky’okukola n’obuteeraliikirira nnyo. Obumu ku bubonero obwo bulagibwa ku lupapula 9 wansi w’omutwe, “ Ebiraga nti Omulwadde Anaatera Okufa.” Kyokka tekiri nti buli mulwadde anaatera okufa alaga obubonero obwo bwonna, era tekitegeeza nti ku buli mulwadde, obubonero obwo buddiriŋŋana nga bwe bulagiddwa awo. Kyokka, abalwadde abasinga obungi balaga obumu ku bubonero obwo.\nOmulwadde bw’afa, kiba kirungi n’otegeeza mukwano gwo abadde amanyi ku mbeera eriwo era omwetegefu okukuyamba. Kikulu ababadde balabirira omulwadde n’ab’eŋŋanda ze okukimanya nti omuntu waabwe takyali mu bulumi, awummudde. Bayibuli egamba nti “abafu tebaliiko kye bamanyi.”—Omubuulizi 9:5.\nOMUJJANJABI ASINGA BONNA\nTogaana buyambi bwa muntu yenna\nKikulu nnyo okwesiga Katonda ng’olina omulwadde omuyi, era n’oluvannyuma lw’omulwadde okufa. Katonda asobola okukozesa abantu abalala okukubudaabuda n’okukuyamba mu ngeri endala. Doreen agamba nti: “Saagaana buyambi bwa muntu yenna. Mu butuufu abantu bangi baatuyamba nnyo, era nze n’omwami wange twali bakakafu nti Yakuwa Katonda yali naffe. Yali ng’atugamba nti, ‘Ndi wamu nammwe; nja kubayisa mu mbeera eno enzibu.’ Siryerabira ngeri gye twayambibwamu.”\nYakuwa Katonda ye mujjanjabi asinga bonna. Ye yatutonda era ategeera bulungi obulumi bwe tuwulira n’ennaku gye tubaamu. Asobola okutuyamba n’okutubudaabuda. N’ekisinga obukulu, asuubiza okuggirawo ddala okufa n’okuzuukiza obuwumbi n’obuwumbi bw’abantu abaafa. (Yokaana 5:28, 29; Okubikkulirwa 21:3, 4) Mu kiseera ekyo, ffenna tulyogera ebigambo by’omutume Pawulo bino: “Ggwe Okufa, obuwanguzi bwo buli wa? Ggwe Okufa, obulumi bwo buli wa?”—1 Abakkolinso 15:55.\n^ lup. 2 Amannya gakyusiddwa.\nEBIRAGA NTI OMULWADDE ANAATERA OKUFA\nOmulwadde bw’aba anaatera okufa, asobola okulaga obubonero buno bwonna oba obumu ku bwo *:\nAba takyayagala kulya wadde okunywa. Osobola okusiiga glycerin ku mimwa gye n’okumuteekako ekiwero ekibisi ku kyenyi. Ekyo kisobola okumuyamba okuweweerako.\nAba ayagala kubeera yekka oba w’ali aba tayagalawo bantu bangi. Fuba okulaba nti w’ali tewali bireekaana.\nAba yeebaka nnyo okusinga bw’abadde akola.\nAba tatereera. Bw’olaba nga yeekubiira eno n’eri, tomuwaliriza kubeera mu kifo kimu, wabula yogera naye mu ngeri ey’ekisa.\nBy’ayogera biba tebikwatagana. Mubuulire erinnya lyo, era muwulirize bulungi, ne bwe kiba nti by’ayogera tebikwatagana.\nOmusulo n’obubi bitandika okumuyitamu. Fuba okumulongoosa era n’okuyonja we yeebaka.\nEngeri gy’assa ekyuka. Bw’aba assa, aba ng’asinda.\nAtandika okuziyira. Okumuzizika kiyinza okumuyamba obutaziyira.\nEndabika y’olususu lwe ekyuka. Ekyo kiva ku kuba nti omusaayi ogusinga obungi guba gugenda mu bitundu by’omubiri ebisinga obukulu.\n^ lup. 26 We byaggibwa: The Metropolitan Hospice of Greater New York\nOkuba Omulamu Obulungi mu Mubiri ne mu Birowoozo Emirembe n’Essanyu\nLwaki Abantu Abalungi Bafuna Ebizibu?\nBayibuli eyogera ku bintu bisatu ebireetera abantu okubonaabona.\nOMUTWE OGULI KUNGULU Ekintu Bangi kye Beebuuza\nOMUTWE OGULI KUNGULU Bayibuli ky’Eyogera ku Bulamu n’Okufa\nElias Hutter ne Bayibuli ez’Olwebbulaniya Ze Yavvuunula\nKye Tuyigira ku Nnukuta y’Olwebbulaniya Esinga Obutono\nEnsi Erabika Obulungi—Kirooto Bulooto?\nNa. 4 2017 | Bayibuli Eyogera Ki ku Bulamu n’Okufa?\nOMUNAALA GW'OMUKUUMI Na. 4 2017 | Bayibuli Eyogera Ki ku Bulamu n’Okufa?\nBw’Oba Olina Obulwadde Obutawona, Bayibuli Esobola Okukuyamba?


Bukedde Online - NRM ekuzizza emyaka 33 ng'eri mu buyinza\nEnsonga omulamuzi kwe yasinzidde okusiba...\nUGANDA ekukuza emyaka 33 bukyanga gavumenti ya NRM ejja mu buyinza Pulezidenti Museveni kw’asinzidde okusaba bannaddiini n’abakulembeze b’ensikirano okumuyamba okusitula embeera z’abantu naddala mu by’enyingiza y’amaka g’abantu.\nMuseveni abadde ne mukazi we Janet era nga ye minisita w’ebyenjigiriza atongozza ekitabo eky’emyaka 20 bukyanga nkola ya bonna basome mu pulayimale etandika n’asomooza abaali bamusekerera ng’atandika enkola eno bajje balabe ebibala eggwanga bye lituuseeko.\n‘’Ebya UPE natandika okubyogerako mu kampeyini za 1996 era Dr. Kawanga Ssemogerere gwe nali nvuganya naye n’ansekerera nga yebuuza nti Museveni agenda kuggya wa ssente z’okubawerera. Abaali bansekerera kati bajje bandabe’’ Museveni bw’agambye.\nBino abyogeredde ku mukolo gw’okukuza amenunula olubaawo January 26 olukuziddwa ku ssomero lya Muwafu Primary School e Tororo.\nN’agamba ekirowoozo kya NRM kyandika mu 1965 abavubuka bwe basalawo okutandika okuwakanya enkola y’ebibiina by’obufuzi eyali etambulira ku ndowooza z’amawanga n’eddiini ebyali bitandikawo.\nN’agamba nti 1986 aba NRA bwe bawamba obuyinza obuyinza basalawo eby’okutambuliza eby’obufuzi ku ndowooza z’obusosoze babiveeko.\nYasabye bannaddiini n’abakulembeze b’ensikirano okumuyamba okusitula eby’enfuna y’abantu mu maka n’ategeeza nti n’enguudo ab’e Tororo ze baabadde bamusaba okubakolera azimanyi era ajja kuzikolako.\nKu UPE yagambye nti kati abaana abasoba mu bukadde munaana be bali mu masomero ga pulayimale.\n33 YEARS OF NRM


MUSAJJAWATTU abadde mu ddukadduka n’okubwatuka kwa bbomu n’okwewoma amasasi mu ddwaaniro e Somalia okumala emyaka esatu nga mu byonna akolerera nnaalongo we n’abalongo be yaleka nga ba wiiki emu yokka.\nBYA LAWRENCE KITATA\nTomasi Kateregga ow’e Kasokoso Kireka nga muserikale wa UPDF yamaze eddakiika mu ddiiro ng’alinda abalongo bajje bamwanirize kyokka nga tewali kanyego.\nYalabye akasiriikiriro kasusse kwe kubuuza mukyala we Lydia Namugenyi wa abalongo gye bali. Ono yamuzzeemu nti alina gye yabatwala nga bamutawaanya kyokka ate ekyamuggye enviiri ku mutwe kwe kuwulira bbebi akaaba so nga ye amaze emyaka esatu nga talaba ku nnaalongo.\nKateregga agamba: Okukimanya nti abalongo si bange, abatuuze be banzibiddeko nti omukyala abaana yabagabira omutuuze omulala, Anthony Musoke era gye bali. Nazikubyemu ne zaaka ne mmanya nti bino birina kuggweera ku poliisi.\nMbadde e Somalia okumala emyaka esatu era nga we nabeererawo mukyala wange yali ali lubuto ne ndulabirira okutuusa lwe yazaala nga mmanyi ndabirira lubuto bange. Nagenda e Somalia mu 2012 nga wayise wiiki emu ng’omukyala azadde abalongo. Buli mwezi mbadde mpeereza emitwalo 40 nga zaakulabirira baana, awaka ne mmange.\nMaama n’abaana bange abalala yabagoba awaka, ssente abadde azikolamu bibye okuli okugula poloti ssatu e Namugongo, Kireka n’e Mutungo.”\nNga bali ku poliisi, Musoke yavuddeyo n’akawahhamula nti abaana babe era omukyala ono naye yali amulabirira nga ne mu ddwaaliro lwe yazaala abalongo ye yagenda okumujjanjaba.\nMusoke agamba: Namugenyi yandeetera abaana nga balina omwaka gumu ng’agamba nti baali balwalalwala wabula ng’okuva lwe yabaleeta awaka babadde tebaddangamu kufuna buzibu”.\nOluvudde ku poliisi Kateregga awazeewaze Namugenyi n’amutwala mu nnyumba gye yamulekera n’amukasukira buli kikye ebweru, n’amugoba.


Bukedde Online - Elly Wamala; Ani yabba endongo ye ey'ebyafaayo evuddeko amaka ge okutabuka?\nElly Wamala; Ani yabba endongo ye ey'ebyafaayo evuddeko amaka ge okutabuka?\n'Abavubuka tubalize ku Museveni sso si walala'\nWamala ajja kulwawo okwerabirwa mu byafaayo by’okuyimba mu ggwanga olw’ekitone kye ekinene ggwe ate olaba n’abayimbi 10 abaddamu ennyimba ze, baagezaako bugeza era abantu ne bagamba nti, waabulawo n’omu azituukiriza nga bwe yaziyimba!\nUGANDA bwe yali ekuza emyaka 50 egy’ameefuga, Elly Wamala y’omu ku Bannayuganda abatono ennyo abaayogerwako mu kitabo ekyakubwa kkampuni ya Vision Group efulumya ne Bukedde ekiyitibwa Uganda at 50, ng’omu ku baalwanirira eddembe ng’ayita mu nnyimba ze.\nYali wansi w’omutwe ogugamba nti, The Clean face of Uganda’s music ekitegeeza nti, Omuziki gwa Uganda ogutaliimu kacica. Kino kye kimu ku biraga nga Elly Wamala eyafa mu 2004 era nga kati giweze emyaka 10, bw’ali muyimbi ow’ekyokulabirako.\nElly Wamala ne Nnaabagereka\nAmannya ge mu bujjuvu ye, Elishama Lukwata Wamala, eyazaalibwa 1935 omugenzi Ignatius Bukenya eyakazibwako erya Mutambuze n’omuky. Gladys Nabutiiti.\nWamala baamuzaalira Mbale ku kyalo Bulucheke gye baamuggya okumuleeta e Bulenga ku lw’e Mityana ewa kojjaawe, Daniel Katunda gye yakulira. Olw’okumuzaalirwa e Mbale, abantu abamu baali bamuyita Mugisu wabula kyategerekeka nti eno (e Mbale) taata we yali agenzeeyo ku mirimu egy’enjawulo n’omugenzi Semei Kakungulu eyannyikizaayo enfuga y’abafuzi b’amatwale (Abangereza). Bawamala baazaalibwa abaana 19 era ye mwana owookusatu mu luggya.\nAgamu ku masomero ge yayitamu kuliko;\nBbira Church of Uganda, Mackay College Nateete, Mengo SS ne Chwa II Memorial School. Mu 1966 yasoma eby’okukola ku ttivvi mu ttendekero lya Thompson Foundation mu kibuga Glasgow ekya Scotland. Eyo gye yasomesebwa kafulu mu by’okusuna ggita, George Cissily n’afuna dipulooma mu kugikuba.\nYakolako mu maduuka g’Abayindi kyokka n’avaayo olw’okumutuntuza ku mulimu n’akola ng’atuukirwako abagenyi mu kkampuni eyali ekwata ennyimba eya Opel Tom Tom mu kibangirizi kya bannamakolero mu Kampala.\nOpel Tom Tom bwe yaggalawo, Wamala yagenda mu kibuga Nairobi gye yakubiranga ggita mu kkampuni ya HiFi eyakwatanga ennyimba ku butambi ebiseera ebyo.\nAbamanyi Wamala bagamba nti, kuva mu buto nga muyimbi era abamu ekitone kino baatandika okukiraba nga wa myaka etaano, olw’okucamulanga ennyo abooluganda n’abagenyi abajjanga awaka ng’abayimbiramu naddala obuyimba bwe yawuliranga ku leediyo Uganda.\nKu myaka 16, Wamala yatandikira ddala okuyimba okulimu okuvuganya n’okukola ssente era oluvannyuma yeegatta ku Sportsman Cha Cha Band eyali etandikiddwaawo n’ekigendegerwa ky’okutumbula sigala w’ekika kino, oluvannyuma yakola bbandi eyiye.\nNg’atandika okuyimba, Wamala yasooka kuyimba muziki w’ekika kya ‘Kadongokamu’ oluvannyuma yakyusa n’adda mu ‘Classic music’ ataggwa ku mulembe nga bw’olaba ennyimba ze.\n‘Nabutono’ lwe yasooka okufulumya mu myaka gy’ataano era luno lwamutunda nnyo okuva olwo teyadda mabega era yaleka ennyimba ezaasoba mu 60.\nWamala nga muto ng’ali n’endongo ye ey’ekika kya Echo gye yali alaamidde abaana kyokka ow’omutima omubi n’agibba.\nEzimu ku nnyimba ze ezaakwata abantu omubabiro kuliko;\nBoda boda, Nabutono olwa 1959, Talanta olwa 1960, Welcome Pope Paul olwa 1969, Viola olwa 1974, Akaana ka Kawalya mu 1974, Sacramento 1994, Ebinyumu Ebyaffe mu 1998, Ani Yali Amanyi mu 1999 n’endala.\nYAKOLAKO KU TIVVI\nNg’oggyeeko okuyimba, Wamala yaliko omukozi ku UTV nga tennafuuka UBC era mu kiseera ekyo ye yali akulira abateesitesi ba pulogulaamu ez’enjawulo (Productions Director). Ate yamala ebbanga ddene nga ye ssentebe wa LC1 eya Kyengera-Mugongo.\nAbakyala be yazaalamu abaana;\n1. Lovinsa Namuli Drucira (mukyala mukulu) ali mu maka e Makindye.\n2. Rebecca Nakalanzi Wamala abeera Kyengera Mugongo zooni A (yamala naye emyaka 33)\n3. Jeniffer Nabisaalu\n4. Norah Namubiru (yafa)\nEkiraamo kya Elly Wamala ekyassa famire ku bunkenke\nWaliwo abeebuuza olumbe lwa Wamala lwe lulyabizibwa kyokka yalaama obutayabizibwanga lumbe. Yalaama kuziikibwa mu maka ge e Mugongo-Kyengera ate omusika alagibwe amangu ddala nga yaakamala okuziikibwa.\nYali ya kika kya Echo era mu kiraamo kye yalaga nga bw’ajaagala ennyo n’alagira bagitereke abaana n’abazzukulu, mikwano gye n’abalambuzi bagirabengako. Kyokka Fiona Robinah Nanjobe (Mukasa) yategeeza nga bwe yabula amangu ddala nga kitaawe afudde!\nMu August w’omwaka gunop (2014) Fiona Nanjobe yategeeza Bukedde nti, abantu abataamanyika baagibba ne batta ekyafaayo ekyo.\nYaggyeeyo ekifaananyi kya ggita eno n’akiraga mu bulumi ng’agamba nti, ku mukolo ng’aweza emyaka 12 ng’afudde kyandibadde kikulu abantu okugirabako.\nGgita eno y’eri mu kifaananyi ekyasangiddwa mu ddiiro lya nnamwandu w’e Mugongo, Rebecca Nakalanzi. yalagibwa nga Wamala agisuna.\nAte nnamwandu omulala, Lovinsa Drucira Namuli ow’e Makindye yategeezezza nti, yalabagana ne Wamala nga wa myaka 16 era nti wadde tebaasooka kugenda mu bya mukwano okutuusa nga bakuze, ggita eno yagiraba nga Wamala agikuba era yali agiwangaazizza nnyo.\nYalaama n’alaga ng’ekimu ku by’obugagga by’alese z’ennyimba ze empya n’enkadde. Yawandiika bw’ati; Abaana bange bwe bali bayimbi ate nga mulimu ne bannamateeka, zinaayinza okuvaamu ensimbi kubanga nnyingi ku zo zikyayinza okuddibwamu ne zisigala ku mulembe.\nABAANA BE 12;\nFiona Nanjobe Robinah (Fiona Mukasa)\nSpurgeon Herman Wamala (omusika)\nBarbra Gladys Nakasolya\nJames Rogers Muwanga\nFlavia Deborah Nalubega\nViola Ruth Namuyomba\nSusan Marion Naiga\nLydia Gladys Florence Nassaka\nGetrude Rosette Nabukenya\nPatricia Roy Nansamba\nAbaana abaatwala ekitone kye eky’okuyimba kuliko Robinah Fiona Nanjobe, Spurgeon Wamala, James Muwanga, Lydia Wamala n’abalala.\nLOVINSA NAMULI DRUCIRA\nOno ye mukyalamukulu abeera e Makindye. Agamba nti yalaba Wamala nga bakyali bato. Agamba nti, olw’okuba Wamala yayimbanga ennyimba ng’azituuma amannya g’abakyala, abantu baalowoozanga nti amannya ago g’ayimba baabanga bakyala be sso nga si kituufu.\nMu gamu ku mannya Namuli g’ayogerako mulimu Viola, Regina, Akaana ka Kawalya n’amalala. Namuli anyumya nti, okuyimba Akaana ka Kawalya, Wamala yavanga e Mugongo gye yali abeera n’agenda e Bulange-Mengo mu maka g’omuyimbi omugenzi Eclas Kawalya, taata w’omuyimbi Joanita Kawalya owa Afrigo band kyokka ate yali tayimba ku muyimbi Joanita ng’abamu bwe balowooza.\nAgamba nti, ekimu ku byayamba Wamala okuyimba ennyo, yassanga obudde ku mulimu gwe ate nga tabeera mu bya kunywa njaga n’ebiragalalagala ebirala ng’abayimbi abalala kyokka ekisinga obukulu, ebyabakyala yali tabigenderako.\nYagasseeko nti, k’abeere ye kennyini, baagenda okukkaanya ku byalaavu nga bombi ebintu by’omukwano lwe basoose wano we yagattiddeko nti, wadde yafunayo abalala oluvannyuma, naye era yasigala ye nnamba emu!\nNamuli yagambye nti, waliwo akatabo akakwata ku byafaayo bya Wamala akagenda okufuluma ku Lwokutaano nga 12 December, omwaka guno ku lunaku lw’ekivvulu kya All Stars mwe yasuubirizza emboozi endala nnyingi ezikwata ku bba. Kyokka teyannyonnyodde ngeri gye yava Mugongo n’adda e Makindye ate e Mugongo ne wassibwayo maama w’abaana omulala.\nAbamu ku baana ba Wamala\nREBECCA NAKALANZI WAMALA\nBwe yabuuziddwa bw’amazeeko emyaka 10 nga bba taliiwo yategeezezza nti yalokoka ne yeekwasa Yesu era ekisa kye kye kimuyambye okuguma n’agattako okukolera awamu n’abaana be.\nYagambye nti, wadde Wamala yafa nga ye yeekwasa dda Yesu, yali tayinza kumugaana bidongo bya nsi kubanga kizibu okulemesa omuntu ekitone kye.\nBwe yabuuziddwa ku nkolagana y’abaana be ne maama omulala (Namuli) abeera e Makindye, okufuna obutakkaanya ku nnyimba za kitaabwe nga buli ludda luziyita zaalwo abamu ku baana nga Fiona Nanjobe n’atuuka n’okuwakanya enteekateeka z’ekivvulu kya Elly Wamala All Stars Concert, yazzeemu nti, tewali ku baana akaayana.\n“Abaana ba Wamala bangi bayimbi ate n’abatali bayimbi waakiri basunyi ba ggita, bakubi ba nnanga n’ebirala.\nAte era ennyimba ezo bazimanyi nti zaabwe bonna. Bakimanyi kiri na mu mateeka teri yazeefuga.” Bwatyo Rebecca eyasangiddwa mu maka ge e Kyengera ku Mmande bwe yategeezezza.\nTosubwa ekivvulu ekiyitiddwa Elly Wamala All Stars Concert ekitegekeddwa ku wooteeri ya Serena enkya ku Lwokutaano ng’abayimbi bonna abaddamu ennyimba ze ne Afrigo Band bali ku siteegi.\nElly Wamala; Ani yabba endongo ye ey’ebyafaayo evuddeko amaka ge okutabuka?\nPoliisi eyodde 40 e Nakulabye


Bukedde Online - Mulekere awo okunywesa abaana amata g’ente\nMulekere awo okunywesa abaana amata g’ente\nMaama yonsa omwana omuziyize okulumbibwa...\nAbalwanirizi b'eddembe batutte eddwaaliro...\nMinisita omubeezi ow’ebyobulamu ebisookerwako, Dr. Joyce Moriku akubirizza abakazi abazadde okulekeraawo okuwa abaana abatannaweza myezi mukaaga amata g’ente kubanga galimu ebiriisa bitono ku ebyo omwana omuto bye yeetaaga.\nMinisita ategeezezza nti, waliwo abazadde abatafaayo ku bulamu bw’abaana baabwe mu kifo ky’okubayonsa obulungi basalawo kweyambisa mata g’ensolo n’emmere enkolerere okubaliisa y’ensonga lwaki abaana balwalalwala nga kino kiva ku kubeera nti emibiri gyabwe tegifuna mmere emala.\n“Amata g’ente ge mwesibako omugaso omukulu ogulimu masavu naye ebiriisa ebirala ebyetaagibwa omwana okusobola okukula obulungi tebiriimu. Abantu abamu munywesa abaana bammwe amata ne bagejja ne mulowooza nti baba bulungi so ng’ebiriisa ebirala baba tebabifunye kye muva mulaba bwe balumbibwa endwadde zibakosa”.\nOkuyonsa kikulu era omukyala asaana okuyonsa omwana we mu ssaawa emu nga yaakamuzaala ate era alina okuyonseza emyezi mukaaga nga tannamuwa kyakulya kyonna okuggyako amabeere kubanga amata ga maama gabeeramu ebirungo byonna ate nga biteeketeeke bulungi okusobola okukuza omwana nga mulamu bulungi. Kyokka ne bw’aba atandise okubaako ebirala by’omuliisa kikulu okumuyonsa emirundi egitakka wansi w’etaano mu lunaku okumala emyaka ebiri.\nMinisita era ategeezezza nti, waliwo ebitongole ebityoboola eddembe ly’abakyala nga tebibakkiriza kuzaala ate ebirala tebibakkiriza kuwummula nga bazadde ekikyamu era tutandise okunoonyereza ku nsonga eyo gwe tunaakwatako waakuvunaanibwa.\nGavumenti eri mu kuteekateeka okulaba ng’ebbanga eriweebwa bannakawere okuwummula lyongerwako n’ery’abasajja okusobola okuyonsa obulungi abaana.\nAmakampuni agatunda emmere y’abaana abato tugalabula okukomya okutimba ebipande mu malwaliro n’okulangirayo kubanga basigudde abantu bangi ne bava ku kuyonsa ekivaako abaana abamu okufa.\nDr. Joyce Moriku,


Bukedde Online - Ababadde banyaga omuyizi babakubye\nAbabadde banyaga omuyizi babakubye\nOkulya ekyemisana kye kiyisizza aba Lufuka Islamic\nMulwanyise obutemu - Nakibinge\nAdded 23rd January 2011\nBino byabadde ku kyalo Buguju e Mukono wiiki ewedde Muhammed Lubega ne Brian Senyange bwe baakwatiddwa.\nKigambibwa nti bombi gye buvuddeko baalimbye omuyizi mu ttendekero lyaÂ Uganda Christian University e Mukono, Sylvia Nanono, nti balina akazannyo akâ€™okuwa-nguala ensimbi ke batambuza mu bant\nKigambibwa nti bombi gye buvuddeko baalimbye omuyizi mu ttendekero lyaÂ Uganda Christian University e Mukono, Sylvia Nanono, nti balina akazannyo akâ€™okuwa-nguala ensimbi ke batambuza mu bantuÂ ne bamubba.\nNanono yagambye nti bwe baamusabye ensimbi ze bagamba nti ze zigenda okumuyamba okuyingira mu kazannyo nga tazirina, kwe kumuteeka akati mu ngalo akeefaananyiriza akati kâ€™omumwanyi ne kamubuliramu era ne bamutiisatiisa nga bwâ€™agenda okufa singa tabafunira nsimbi bakamuggyemu.\nâ€œNakwata ensimbi ze nnali nazo mu nju emitwalo 80 nga kwâ€™otadde ne Kompyuta yange eyâ€™ekika kya laptop ne mbiwa agasajja ago byonna ne babitwala kati ate babadde bakomyewo okutwala ebirala nange kwe kukuba enduulu abatuuze ne babakwata,â€ Nanono bwe yategeezezza.\nSsentebe wâ€™ekyalo kino, Christopher Kiyimba yagambye nti abatuuze olwawulidde ngâ€™omuwala akuba enduuluÂ kwe kusitukiramu balabe ogubadde abavubuka bano ne badduka kyokka ne babataayiza. Olwabakutte ne babakuba emiggo nâ€™amayinja ye kwe kuyita poliisi.\nAtwala poliisi yâ€™e Mukono, Martin Mbabazi yagambye nti baakubiddwa nnyo ne batwalibwa mu ddwaaliro e Mulago basooke bajjanjabibwe nâ€™oluvannyuma batwalibwe mu kkooti bavunaanibwe.\nBaker y'ani ayogeza ab'e Sseguku obwama\nNsereko wasengukidde wabalirirwamu kawumbi\nKkooti eyise Lukyamuzi ku Mabira\nMaama wâ€™omubaka wa Palamenti bamutta batya abatemu ne babayimbula mu mwezi gumu?\nBukenya alaajanye mu kkooti ku za CHOGM


Omuzungu yanzaalamu omwana n’anzirukako\nAba Pioneer tebannakkirizibwa kuddamu kukola - URA 2 hours agoMonitor ne Red Pepper tezaggaddwa - Gavt. 2 hours agoOmuzungu agambibwa okukabawaza abawala awonye okugajambulwa ... 2 hours agoBajeti esomwa nga June 14 ezze n’emisolo emikakali 2 hours agoEddagala eryayitako lilwazizza bbebbi 2 hours agoEkiteeso ku Museveni okwezza Kampala kikyagaanyi 2 hours agoBukenya awadde Iryn ssente 2 hours agoBoogedde obukodyo bw’abafere obupya 5 hours agoYing. JB Walusimbi afugidde ku bugubi 20 hours agoOkuloota ng’osiba omwana enviiri kitegeeza ki? 1 day ago\nOmuzungu yanzaalamu omwana n’anzirukako Jun 28, 2012 Abelo\nNnali simanyi nti ne mu Bazungu mulimu abafere ba laavu. Omuzungu yanfunyisa olubuto kyokka yagera nnaatera okuzaala n’addayo ewaabwe n’empuliziganya kwe nnali mmufunira n’agiggyako.\nMICHO: ‘Nzize kutuusa Cranes mu nsi ensuubize’ . Olowooza Micho ddala anaatuusa Cranes mu nsi ensuub


Bukedde Online - She Cranes esitudde okugenda e Zambia\nShe Cranes esitudde okugenda e Zambia\nNambooze alaze amabwa agasimye\nCharles Peter Mayiga yebazizza obuganda ok...\nAdded 9th August 2018\nShe Cranes ng'estulaokugenda e Zambia leero\nBya Gerld Kikulwe\nAMYUKA Ssaabawandiisi wa National Council of Sports(NCS) Dr.Benard Ogwel asiibudde ttiimu y’eggwanga ey’okubaka okugenda e Zambia n’abafalaasira okuzza ekikopo ku butaka ate n’okwesogga ekikopo ky’ensi yonna.\nEkibinja ky’abazannyi 12 basiibuddwa okugenda okukiikirira Uganda mu mpaka za African Netball Championships 2018 ezigenda okuyindira mu kibuga Lusaka e Zambia wakati wa August 13 ne 19 oluvannyuma lw'okumala wiiki ssatu mu nkambi e Lugogo era wano Dr.Ogwel we yasinziiridde n’abakuutira okuzannya nga bali wamu okulaba nga bakomyawo kye baawangula omwaka oguwedde.\nShe Cranes ng’esitula mu kiro ekikeesa olwokuna mu nnyonyi ya Ethiopian Airlines yaakubbinkana n'ensi 7 okuli Kenya, Namibia, Botswana, Malawi, Zimbabwe ne Zambia abategesi era empaka zino ze zigenda okukola ng’ezokusunsulamu abaneetaba mu z’ensi yonna eza Netball World cup 2019 ezigenda okutegekebwa Bungereza mu kibuga Liverpool.\n“She Cranes ezze ekola erinnya era kati twagala mugende muteekewo okuvuganya okulaba nga tukomyawo ekikopo kyaffe,tusiguukulule Malawi mu kifo ekyokubiri mu Africa ate twesogge ne World Cup naye nga kino mulina kikola nga muli kitole,” Ogwel bwe yategeezezza.\nUganda abalina ekikopo ky’okubaka bakwta kifo kya kusatu emabega wa South Africa ne Malawi mu Afrika ate mu nsi yonna ekwata kya 6.\nSaha atuusizza harrier nalobesa Nwagi\nMu ffiga nvuganya Winnie Nwagi yekka\nMatia Nsubuga Birekeraawo aziikiddwa mu kitiibwa\nOmugagga Ham azzeemu okuttunka ne DTB Bank abanja obuwumbi 120\nOmugagga Sudhir ataddeyo okwewozaako


Bukedde Online - Ennanansi zimala emyaka etaano nga nkyakukungula\nEmmotoka y'emisubbaawa egudde e Namboole\nVISION GROUP efulumya ne Bukedde ng’eri wamu n’ekitebe kya Budaaki mu Uganda, bbanka ya dfcu, kkampuni y’ennyonyi eya KLM n’ekola emmere y’ensolo eya Koudjis enoonya omulimi n’omulunzi asinga mu Uganda omwaka gwa 2020 wansi w’omulamwa ogugamba nti, Obulimi nga bizinensi. Okuvuganya oweereza amannya go oba omulimi n’omulunzi gw’omanyi ku kitundu kyo ku 8338, Email, omulimiasinga@newvision.co.ug.\nKabiito (akulembedde) n’abakozi nga bava okukungula ennaanansi.\nVISION GROUP efulumya ne Bukedde ng'eri wamu n'ekitebe kya Budaaki mu Uganda, bbanka ya dfcu, kkampuni y'ennyonyi eya KLM n'ekola emmere y'ensolo eya Koudjis enoonya omulimi n'omulunzi asinga mu Uganda omwaka gwa 2020 wansi w'omulamwa ogugamba nti, Obulimi nga bizinensi. Okuvuganya oweereza amannya go oba omulimi n'omulunzi gw'omanyi ku kitundu kyo ku 8338, Email, omulimiasinga@newvision.co.ug.\nWandiika amannya g'omulimi, ekyalo kw'abeera, disitulikiti n'ennamba y'essimu. HERBERT MUSOKE yanyumizzaamu ne James Kabiito n'amubuulira ensonga ezimulimisa ebintu eby'enjawulo ku ffaamu emu. BW'OSISINKANA James Kabiito mu nnimiro n'abakozi be oyinza okulemererwa okubaawula kuba buli kikolebwa akyenyigiramu butereevu. Twagenze okutuuka e Masaka okulambula Kabiito ng'ali mu musiri gwa nnaanansi akungula.\nKabiito ye dayirekita wa Greening Farming Centre ku kyalo Lugolwemodde, mu ggombolola y'e Kyesikiga mu disitulikiti y'e Masaka. Mulimi wa nnaanansi, obutunda n'emmwaanyi ssaako okusomesa abalimi abalala ku nnima ey'omulembe. OKUTANDIKA Kabiito yasoma obulimi e Masaka, era yalambula abalimi abawerako abaamusikiriza okutandika okulima.Yatandikira ku butunda mu 2004 bw'agamba nti bwamukolera n'agula etttaka eddala nga kati alina yiika ezisoba mu 40.\n"Obutunda bwafuna obulwadde kyokka bwe twagenda nga tukola okunoonyereza nayiiya akatunda ne ngatta ebikolo eby'enjawulo era kagumira obulwadde, embeera y'obudde ate n'amakungula gawerera ddala so ng'akawoowo kasuffu", bw'agamba. "Tunoga ensawo ssatu buli luvannyuma lwa nnaku ssatu. Mu kiseera kino tutunda 200,000/- buli nsawo olwo ne tufuna 1,200,000/- buli wiiki ate tufuna 4,800,000/- omwezi mu yiika emu yokka", bw'agamba. Ono agamba nti wadde ekika kino kigumira embeera y'obudde, kyetaaga amazzi, okukakuuma nga tekaliimu muddo, okukafuuyira okutta obuwuka n'okutangira ebirwadde ebiyinza okukalumba.\nOluvannyuma lw'obutunda okutandika okulumbibwa ebirwadde, Kabiito yatandika okulima ennaanansi kuba yakizuula nga tezirina nnyo birwadde, zisimbibwa ekiseera kyonna ate n'amakungula kwegali ekitegeeza nti ofunamu ssente.\nNATANDIKA NE YIIKA EMU "Natandika ne yiika emu mu 2007 wabula twalina okusoomoozebwa kuba zitwala emyezi 18 okuva lw'ozisimbye okutandika okuzikungula. Olw'okuba kye nali nnyingidde nali nkyagala, nagumiikiriza okutuusa lwe natandika okukungula", bw'agamba. OBULIMI MBULABA NGA EDDUUKA Mu kiseera kino nnina yiika z'ennaanansi 28 ezituuse oku-kungula. "Okulima nkutwala nga omulimu gw'edduuka omubeera ebintu eby'enjawulo wadde nga mubeeramu ebikola ennyo ssenteAyongerako nti, buli mwaka asigala asimba empya ekimuyambye okuzinoga ekiseera kyonna.\nOkunyaga ssente z'omuwi w'omusolo kweraze e Mpigi\nBa CAO baagala Gavt. ezzeewo omusolo gw'omutwe


Bukedde Online - Omu ku bakaawonawo b'e ryato ayogedde ekyamutaasa\nAbayimbi Bannayuganda battunse n'Abajamaica mu kukuba emiziki...\nBy’olina okumanya ng’ogula ennyumba ewedde\nPoliisi ezudde ebipya ku yatema omugagga w'e Buloba\nKatikkiro alaze engeri ebbula ly’amazzi gye livaako endwadde...\nOmu ku bakaawonawo b'e ryato ayogedde ekyamutaasa\nAb'oluganda lwa Paul Kaddu eyafiiridde mu...\nOmugagga omulala okuva e Russia avuddeyo...\nAdded 30th November 2018\nOMUSUUBUZI ow’omu Kikuubo, Farouk Mujumba eyasimattuse akabenje k’oku lyato alojja obulumi n’okuyaayaana bannaabwe mwe baafiiridde nga tewali ayamba. Yagambye nti buli eyabadde ku lyato yabadde mu ssanyu eritagambika.\nEkitundu ky’eryato we yabadde kye kyasembyeyo okubbira ye ne yeekwata waggulu ku lyato. “Amazzi gaabadde gantwala ne nkwata ku lubaawo lw’eryato kyokka nga nalwo ndaba lukkirira. Amazzi gantuuse waggulu omutwe ne gubuliramu. Nabadde nkyakkirira eryato ly’abavubi ne lituuka.\nSimanyi ngeri Katonda gye yannyambye ne neefuula ne nkwata ku lyato ly’abavubi. Nalibuukidde ate awo nga n’abalala bwe balirinnya era wakati mu kwenyoola n’enninya waggulu”, Mujumba bwe yagambye. Yalaze ebiwundu ku lubuto n’amagulu bye yafunye ng’agezaako okulwana kyokka ate bwe yalabye omugagga Andrew Lusiba nga naye amazzi gamutwala wakati mu kwerwanako n’agamba omu ku bavubi bamuyambe.\nYategeezezza nti yabadde n’omugenzi George Kisitu era yakoma okumuwuza ng’ayogera naye tayaddamu kulabako nga mulamu okuggyako Lusiba eyalemedde ku lyato nga yeekutte. Wakati mu kuyaayaana kw’abasuubuzi ete n’eryato ly’abavubi nalyo lyabadde ligenda kubbira.\nYagambye nti yalabye Moses Muyenga ng’alaajana ng’amazzi gamutwala kyokka nga tewali ayinza kuyamba munne. Bangi baabadde ne ‘Life Jacket’ kyokka luli lwabadde lutalo ng’abantu bazisika era bangi tezaabayambye olw’okulwana okwabadde mu mazzi nga buli omu ayagala kuwona”, Mujumba bwe yagambye\nKeylor Navas agenda mu PSG\nOwa Everton alabudde abazannyi abatamanyi Lungereza\nTuweebwe omukisa nga bannansi okufuna mu nnyanja yaffe\nOwa poliisi akubye mu bantu amasasi n'alumya 2\nAbawagira 'Togikwatako' e Buvuma kata bajambule ababaka ba 'Gikwateko'\nAbayimbi Bannayuganda battunse...\nAbajamaica;Christopher Martin ne D-Major bakubye Bannayuganda emiziki egibaccamudde\nBy’olina okumanya ng’ogula ennyumba...\nKya makulu omuntu akuguza ennyumba okukuwa ppulaani yaayo n’ogiwa omukugu nagyetegereza okukakasa nti ebiriko byagobererwa...\nPoliisi ezudde ebipya ku yatema...\nPOLIISI ezudde ebipya ku musajja Hamidu Ssennyonjo amanyiddwa nga Munomuno omu ku bagambibwa okuyingirira omugagga...\nKatikkiro alaze engeri ebbula ly’amazzi...\nKATIKKIRO wa Buganda, Charles Peter Mayiga ayongedde okukkaatiriza obukulu bw’amazzi mu bulamu bw’abantu n’agamba...\nAbazigu balumbye amaka e Munyonyo...\nABAZIGU balumbye amaka e Munyonyo ne batemaatema omukozi w’awaka Isa Birimusho n’okumusiba akandooya ne bamuleka...


NRM Buganda Caucus etabudde ababaka\nABABAKA ba NRM abali mu lusirika e Kyankwanzi okutondawo akabondo k'ababaka b'ekibiina ekyo abava mu Buganda, kitabudde bannaabwe abataagenze ne bagamba nti kyakoleddwa kunafuya ‘Buganda Caucus' n'okubonereza ababaka abaagaana okuwagira eky'okuggya ekkomo ku myaka gya Pulezidenti.\nAbabaka ba NRM baatonzeewo akabondo akaabwe akataabaddeewo akagenda okugatta ababaka abava mu Buganda ke baatuumye ‘NRM Buganda Caucus'. Okusinziira ku kiwandiiko ekyafulumiziddwa omwogezi wa NRM, Rogers Mulindwa omulimu gw'akakiiko akaalondeddwa gwa kukwataganya mirimu gya kibiina mu Buganda.\nAbaalondeddwa baaweereddwa obuvunanyizibwa bw'okuperereza Gavumenti ya wakati okulaba ng'eteeka pulojekiti z'okukulaakulanya Buganda n'okukwatagana n'Obwakabaka mu kaweefube w'okuwagira emirimu gy'okwekulaakulanya. Olukiiko luno olwatudde ku Ssande akawungeezi baalonze James Kakooza (Kabula) ku bwa ssentebe ng'amyukibwa Syda Bbumba (Nakaseke South).\nMuyanja Mbabaali (Bukoto South) muwanika, Joseph Kasozi Muyomba (Bukoto Mid-West) muwandiisi, Simeo Nsubuga (Kasanda South) waamawulire, Dr. Michael Bukenya mmemba ne nampala wa Gavumenti, Ruth Nankabirwa yalondeddwa ku bwammemba nga Ex-Official.\nOmuyima w'akabondo k'ababaka ba NRM ye Sam Kuteesa (Mawogola North) era minisita w'ensonga z'ebweru w'eggwanga.\nAKAKIIKO KANAFUYA BUGANDA CAUCUS?\nOmubaka wa Kassanda South, Simeo Nsubuga yagambye nti obukulembeze bw'akabondo k'ababaka abava abava mu Buganda akagatta endowoozo z'ebyobufuzi zonna kakyaliwo era nga Muyanja Senyonga ye ssentebe waako.\nYagambye nti ekyakoleddwa baayagadde kwongera kwetereeza munda mu NRM n'okutema empenda endala ez'okutwalamu Buganda mu maaso. Kyokka Mary Babirye Kabanda (DP) yagambye nti ekyakoleddwa tekyazze mu mutima mulungi era akirabamu ekigendererwa ky'okwawula mu babaka ba Buganda.\nYagambye nti ng'aba DP nabo bandibadde basobola okukola obubondo obwefananayiriza naye tebakisobola kuba bakimanyi bulungi nti Kabaka y'abagatta nga tebafudde ku ndowooza za byabufuzi.\nFrancis Zaake (Mityana Munisipaali) yagambye nti: Mu mbeera nga ssentebe Muyanja Senyonga, omumyuka we Sarah Nakawunde Temulanda n'abakulembeze mukaaga ku munaana nga bamaze okugaana okuggya ekkomo ku myaka gya pulezidenti, ebintu bye kika kino tebyewuunyisa.\nNakawunde (NRM) nga naye yabaddeyo e Kyankwazi yagambye nti tasuubira nti olukiiko lwabwe lugenda kunafuwa wadde ng'abantu bangi balina endowooza bwetyo era asuubira nti abaalondeddwa bagenda kwongera ku ddoboozi lyabwe mu kukulaakulanya Buganda.\nEnsonda e Kyankwanzi zaategeezezza nti ng'okulonda tekunnabeerawo, ababaka ba NRM mu Buganda baasoose kunenya Muyanja Senyonga olw'okunyooma ekibiina n'agaana okuggya ekkomo ku myaka gya Pulezidenti n'omumyuka we Nakawunde wadde ng'ekibiina mwe bava kyali kisazeewo bawagire okugikwatako.\nKu lukiiko olw'abantu 9 aba Buganda Caucus, ababaka 3 be baawagira okuggyawo ekkomo mu myaka nga kuliko Haruna Kasolo, Amos Lugoloobi ne Simeo Nsubuga ate abalala 6 okuli Muyanja, Nakawunde, David Lukyamuzi, Babirye Kabanda, Florence Namayanja ne Kato Lubwama ne bakiwakanya


Mulina okuva ku nguudo, KCCA etongozza okugoba abatembeeyi. - Watchdog Uganda\nBya Nsubuga Keneth\nEKITONGOLE kya KCCA kitongozza kawefube w’okugoba abatembeeyi ku nguudo z’omukibuga nga emu ku ntekateeka ezigendereddwamu okugogola ekibuga.\nKawefube ono yalangirirwa Minisita wa Kampala Betty Kamya wiiki ewedde era naawa abatembeeyi ennaku mbale nga baamuse enguudo zonna ez’etoloodde amasekkati g’ekibuga, nga agamba nti ekibuga kyali kitabuddwa abatembeeyi oluvanyuma lw’okuwulira nti abadde Nankulu Jenifer Musisi yawandikira Pulezidenti nga bw’agenda okulekulira emirimu gye ku nkomerero y’omwaka guno.\nBwabadde ayogera ku mukutu gw’amawulire ogumu mu Kampala, ayogerera ekibuga Peter Kawuju akakasizza nga bwe baatandise edda okuteeka mu nkola ekiragiro kya Minisita Kamya, nagamba nti kuluno baagala okuleka ekibuga nga kilongoose.\nAnyonyodde nti ekitongole kyayisa ebiragiro wiiki ewedde nga kilagira abatembeeyi bonna okwamuka enguudo, aba zi ttakisi nabo abasimba mu bifo ebitalagirwa nabo bategezebwa saako ne Boda Boda abatagondera mateeka g’abyantambula.\n“Kye twagala okulaba kwe kuba nti ekibuga kiba kinyirivu nga kwotadde n’okutegekebwa obulungi buli muntu akyeyagaliremu” Kawuju bwagambye.\nYe Loodi Meeya wa Kampala Erias Lukwago anenyezza abakulembera ekibuga Kampala nga kwotadde ne Minisita Betty Kamya olw’obutafaayo kusooka kutekeratekera batembeeyi bano wa gye bagenda okulaga wabula ne basalawo okubasindikiriza olw’empaka.\nLukwago agambye nti okugobaganya abatembeeyi tekigenda kumalawo bizibu bya kampala omuli ne ky’okukendeeza ku bifo abantu we bakolera n’ebizimbe okuba eby’ebeeyi ennyo.\n“Twali tusazeewo tuteketeeke ebifo nga Ssebaana Kizito Road, Allen Road okusobola okutebenkeza abasubuzi, naye munaffe Betty Kamya yagaana okutuwuliriza” Lukwago bwagambye.\nPreviousMUSEVENI UGANDAN CULTURE-NORMAL MAN\nNextExpress set to unveil Betway as shirt sponsors\nBusoga tourism minister rallies girls against fistula


Bukedde Online - Ab’omu Buyindi bakaaye ku bayizi ababba ebigezo!\nAb’omu Buyindi bakaaye ku bayizi ababba ebigezo!\nKabaka Anjagala; Oluguudo olusinga obulungi...\nEKITONGOLE ky’ebigezo ekya UNEB nga kikyasala entotto okutangira obubbi bw’ebigezo, yo mu Buyindi bambazizza abayizi ebibokisi ku mitwe okuziyiza buli omu okutunula mu lupapula lwa munne okumukoppa!\nAbayizi nga bababisse ebibookisi ku mitwe baleme kukoppa.\nWano mu Uganda ebigezo bya S4 bwe byabadde bitwalibwa mu bifo gye biggyibwa okukolebwa ku disitulikiti ez’enjawulo, byabadde bikuumibwa butiribiri abaserikale ba poliisi y’amagye nga bali wamu n’aba SFC.\nMu Buyindi enkola yabadde ndala era waliwo abaagivumiridde nti yabaddemu okutulugunya abayizi.\nWaabadde wabula ennaku ntono abayizi bakole ekigezo kya Chemistry, abakulira essomero ne batuukirira abamaduuka agaliraanyeewo okubaguza bbookisi ze baggyamu ebyamaguzi.\nAbayizi bwe baalabye bazituusa ku ssomero ne balowooza nti oba olyawo bagenda kubasibiramu birabo.\nBano bayizi abali ku ddaala erya S6 abaabadde mu kigezo eky’okugezesa (practical) wabula kyababuuseeko buli gwe baamaze okwaza nga bamuwa ekibookisi akyambale ku mutwe.\nAbakulira essomero baakutte ebbookisi ne bagisalako ekituli ku ludda lumu olwo ne bagiteeka ku buli mutwe gwa muyizi eyabadde ayingira nga baleseewo ekituli w’asobola okulabira ku lupapula lwe nga tatunudde bbali okulaba munne by’awandiika.\nAbayizi beemulugunyizza ku bibookisi nti byabamazeeko emirembe ne bagamba nti ng’oggyeeko obutalaba bulungi (anti baabadde balabira mu katuli ke baasaze ku bbookisi) n’okussa baabadde bakaluubirizibwa.\nBABAVUMIRIDDE KU KIKOLWA KINO\nBino byabadde ku ssomero lya Bhagat Pre-University College mu disitulikiti y’e Haveri, essaza ly’e Karnataka mu Buyindi.\nEbigezo nga bigenda mu maaso, waliwo eyebbiridde n’akuba ebifaananyi n’abiteeka ku yintanenti olwo ne bitandika okusaasaanira emikutu gya yintaneti abantu ne bavumirira ekikolwa kino.\nTebaakomye ku kuvumirira kwokka, baalagidde abakulira essomero beetonde. Akulira essomero MB Satish, teyalinze kwongera kumukaka n’avaayo mu lujjudde ne yeetonda ng’agamba nti kino baakikoze kugezesa kulaba oba kiyinza okumalawo omuze gw’okubba ebigezo kubanga waliwo ebitundu ebirala gye baalabye nga kikola.\nYasigadde yeemulugunya olw’okubafuula enkoko enjeru erengerwa akamunye buli weeyita kubanga abalala bazze bambaza abayizi ebibookisi bino nga tewali abagambako kyokka bo olwakigezezzaako ensi yonna n’esitula amaloboozi okubavumirira\nAbazadde b’abayizi nabo bacwanye\nYannyonnyodde nti engeri gye kwabadde okugezesa, abayizi abamu baakyambaddemu okumala eddakiika 10 ne bakiggyako kyokka bo ng’abakulira essomero baalagidde abayizi okubyambala okumala essaawa emu yokka byonna ne babiggyako.\nBazadde b’abayizi nabo olwalabye embeera abaana baabwe mwe baakoledde ebigezo, baacwanye nga bagamba nti kwabadde kulinnyirira ddembe ly’abayizi.\nBeebuuzizza nti ssinga abaana baabwe baafunye ekizibu okugeza ng’okuziyira, bandibannyonnyodde batya?\nWabula ng’ensi bw’etaggwaamu byewuunyisa, omuntu asigala yeewuunya nti omukulu w’essomero bye yannyonnyodde bituufu; ye yabadde enteekateeka oba kwabadde kwekaza naye ng’akazito ke baabataddeko ke kaabawalirizza okulagira abayizi okuggya ebibookisi ku mutwe?\nOmumyuka w’akulira ekitongole kya pre- University Education Board, SC Peerjade bino olwamugudde mu mantu n’alumba ab’essomero n’abalagira bakikomye bunnambiro.\nAbazadde balumbye Sseninde ku masomero agaggalwa


tewali nnono egaana bawala kusamba mupiira - Kattikiro - Radio Simba, The Best Luganda Station in the World !\ntewali nnono egaana bawala kusamba mupiira – Kattikiro\nKatikkiro yabadde Omugenyi omukulu mu Musomo gw’okubaganya ebirowoozo ku nkulaakulanya y’omupiira gw’abakyala mu ggwanga ogutegekeddwa ekibiina kya Sseninde Foundation, ekikulirwa Jean Sseninde omuwala munnayuganda omusambi w’omupiira mu tiimu ya Queens Park Rangers mu Bungereza ate nga muwala wa Minisita omubeezi ow’eby’enjigiriza Rosemary Sseninde.\nOmusomo gubadde ku wooteri ya Macknon Suites mu Kampala.\nKatikkiro agambye nti tewali nnono egaana bawala kusamba mupiira era tujja kusigala nga tugissaamu ekitiibwa era abakyala bajja kusigala nga be bannakazadde b’eggwanga. Asabye bonna abatendeka abawala okusamba omupiira okunnyikiza n’okubatendeka nti be bannakazadde b’eggwanga.\nAgasseeko nti abakyala balina omukono gw’amaanyi mu nteekateeka y’enkulaakulana yonna, era bwebabulamu, enkulaakulana ebeera nzibu.\nMu balala abakubaganyizza ebirowoozo kuliko; Kiryowa Kiwanuka, Ssentebe wa Express FC, Patrick Kanyomozi, President w’ekibiina ekitaba bannamawulire abasaka ag’emizannyo, Jackie Tahakanizibwa, kitunzi wa Post Bank, ne Ayuba Kisaaliita, omutendesi w’omupiira gw’abakyala mu ggwanga.\nSsaabasajja akyazizza Odinga\nJamil Mukulu aleeteddwa mu kkooti\nKitalo! Bataano bafiiridde mu kabenje e Namutumba\nPoliisi yezoobye n’abatuuze e Buikwe\nPrevious sserwadda simuwa nga ku buyinza bwonna – Rev. Fr. lokodo\nNext bobi wine asiimiddwa\nSK Mbuga ateereddwa okuva mu kkomera radiosimba.ug/sk-mbuga-ateer…\nSsaabasajja akyazizza Odinga radiosimba.ug/ssaabasajja-ak…\nJamil Mukulu aleeteddwa mu kkooti radiosimba.ug/jamil-mukulu-a…\nKitalo! Bataano bafiiridde mu kabenje e Namutumba radiosimba.ug/kitalo-bataano…\nPoliisi yezoobye n’abatuuze e Buikwe radiosimba.ug/poliisi-yezoob…\nUNBS erina okwongeramu amanyi kuba banauganda bangi bakozesa ebintu ebikyamu...\n16 ogwokubiri lunaku lwa Archbishop Janani Luwum, lwa kuwummula.


Bukedde Online - Zebra Ssennyange akyevuma Abawarabu abaamulemesa okuzannya mu Olympics\nAbadde yefuula omukazi n'akuula abadigize ...\nZebra 'Mando' Ssenyange munnabyamizanyo, omukubi w'ebikonde ebyensimbi nga asinga kumanyibwa nga The Zebra.\nZebra ku kkono ng'ali mu nsiike\nBYA GODFREY KIRAGGA\nMutendesi ate nga muzannyi wa bikonde. Azannye ebikonde obulamu bwe bwonna nga yasookera ku nsambagere n'adda mu bikonde.\nAbaddeko kapiteeni wa ttiimu y'eggwanga 'The Bombers' emirundi ebiri, era awangulidde Uganda emidaali egiwerako omuli egya feeza ebiri gye yawangula mu Misiri mu mwaka gwa 2008, n'emidaali emirala gy'awangudde ku mpaka ezenjawulo z'azze yeetabamu.\n“Ekisisnga okunnuma n'okwejjusa kwe kuba nti nnalemererwa okugenda okuzannya mu mpaka za OLYMPICS GAMES ne ttiimu y'eggwanga 'The Bombers' olw'obukuusa n'obutali bwenkanya obuli mu 'Amateur boxing' naddala mu bukulembeze,” Ssennyange bwe yategeezezza.\nOmusasi waffe Kiragga yamutuukiridde n'amusoya kajjogijjogi w'ebibuuzo mu kanyomero kaffe aka 'Kituffu si Kituffu?’\nOli mufumbo oba okyanoonya?\nNdi musajja mufumbo era mukazi wange nnamufuna ndi muto nnyo mu myaka gyange egy'ekivubuka kuba twasoma ffenna ne mukazi wange Mercy Mukankusi era n'ekiseera bwe nnagendera e Bungerza nnali mufumbo ng'eyo nnamalayo emyaka etaano ne nzira ne mmusanga.\nZebra ng'ali n'abamu ku baana b'atendeka ebikonde\nEbikonde obizannyidde bbanga ki?\nAmazima siyinza kukulimba bbanga ki lye mbizannyidde, kuba nzijukira nti okuva nga nnina emyaka kumi n'esatu mbadde ku mizannyo okuviira ddala ku gw'ensambaggere ne nzira mu bikonde ebinfudde kyendi leero.\nWali ozannyeddeko mu Olympics Games?\nMwattu saafuna mukisa ogwo, n'okutuusa essaawa ya leero nkyevuma abasajja Abawarabu abannemesa bwennakuba omusajja wa Zambia ne mmukutula olubiriizi kyokka ne bannemesa okuzannya oluzannya oluddako olwali luntwala mu Olympics Games.\nMpulira bagamba omuntu wamukuba bubi nnyo era kye kyakulemesa okweyongerayo ku mutendera oguddako\nHahahaha, ekyo si kituufu. Ekituufu kiri nti mu mwaka gwa 2006 nga nzizze ku tiimu y'eggwanga twali mu mpaka za All African games mu Bawarabu, nnakuba omusajja wa Zambia gwe bayita Amoso ne mmukutula olubiriizi.\nAbarabu basajja bakuusa nnyo! G'ame' yange baagigaba ne bagiwa omuntu omulala mu ngeri y'amancoolo ne bannemesa okwesogga oluzannya oluddako.\nSsennyange n'omu ku baana bamusaayimuto b'atendeka\nWazannyako ebikonde by'ensimbi?\nNamala emyaka ebiri nga nzannyira ttiimu y'eggwanga, Abangereza ne bandaba bw'entyo ttiimu eyitibwa 'The Alington' mu South London e Bungereza n'engula ne ngizannyira okumala emyaka etaano bwe ddu!\nBaali bakuggunzeeko mu muzannyo guno ogw'ebikonde?\nEky'amazima mu bya pulofeesono sikubwangamu. Mu nzannya 10 ze nnina mpanguddeko 8 ate 2 ziggweera mu maliri. Mu wiini omunaana nninako KO's (soma tonziriranga) 5 n'eya Jo Vegas Lubega, abadde nnantameggwa mu WBC.\nMu bikonde bya 'Amateur' nninamu enzannyaezisoba mu 300 naye nga nkubiddwaamu enzannya nga 10 zokka.\nOlinayo abakubi b'ebikondde abamaanyi mu gwanga b'okuteko ku mukono?\nBawerako nga bano kuliko; Sharif Bogere. Ono nze nnasooka okumuzanyisa ebikonde by'amasomero, era mwenyumirizaamu nga kati zannyira mu ttiimu ya May Weather mu America. Abalala kuliko; Adaman Daku, kati ali mu gwanga lya Holland ne Faroak Daku.\nAbazannyi bangi nnyobenkutte ku mikono, abalala bali mu jjiimu nkyababangula.\nEyeefumbiza owebijambiya amwefuulidde n'amutema\nMugisha Muntu alabudde aba FDC ku kugulirirwa aba NRM\nOmusaala gw'ababaka gulinnye, lwaki abamu ekifo bakyesambye?\nCol. Besigye amezze Gen. Muntu


By Josephat Sseguya Martin Ndijjo\nENSONGA za MC Kats bba w’omuyimbi Fille Mutoni eyakwatiddwa akatambi omuwala Sharon Faith poliisi ezisindise mu kakiiko akalondoola eby’obuseegu zinoonyerezebweko.\nEbizibu bya Edwin Katamba (MC Kats) bizze byepanga nga byatandika na kwerangirira nga bw'alina akawuka akaleeta siriimu mu December wa 2019 abamu ne bagamba nti osanga yali afunyeemu katwewungu.\nKu Lwomukaaga, Kats yategeezezza nti tagwangako ddalu ng'abamu bwe balowooza wabula n'agamba nti bwe yali e London ekya Bungereza n'ayasanguza nti mulwadde ate ng'alina n'obulwadde bwa lubyamira, yatwalibwa mu ddwaaliro okujjanjabwa.\nNaye abantu bwe baawulira nti ali mu ddwaaliro ne bakimusibako nti agudde n'eddalu n'atwalibwa mu malwaliro g'eyo agakola nga Butabika.\nMu kadde ke kamu, abantu baalowooza nti ekyo kyakuba wala mukyala we, Fille eyayimba "Abasajja bonna bafaanagana, I don't know why' naye ne bakimussaako nti kyamuyisa bubi obwongo.\nByabadde bikyali awo akatambi ne kasaasaanira ku mikutu egy'enjawulo ng'omuwala Faith Ntaborwa yeekwata akatambi nga bwe yeewaana nga bw'ali n'omuntu we Kats.\nAkatambi kalaga Kats ng'agudde mu ntebe ennene akooyeemu ate ng'omuwala alaga obupiira obukozese bw'agamba nti bwe baakozesezza.\nKino kyalowooz- esezza abantu nti baabad- de bava mu muzannyo gw'abakulu naye tewali yategedde kigendererwa kya Faith.\nKats bwe yatuukiriddwa ku ssimu ku nsonga z'akatambi kano, yakakkirizza naye n'agamba nga bw'atayagala kukoogerako.\nAte Faith bwe yabuuziddwa ku nsonga y'emu, yasoose kutegeeza nga bw'alina omuntu omulala gw'abadde ayogera naye n'asaba tumuweemu eddakiika 30 tuddemu tumukubire kyokka bwe twazzeemu okumukubira essimu yagiwadde omuntu omulala eyatugambye nti akyalina bakasitoma b'akolako.\nOkusinziira ku bubaka bwe yatadde ku mukutu gwe oluvannyuma lw'okufulumya akatambi, kiteeberezebwa okuba nga yafunyeemu obutakkaanya ne Kats ng'ayagala kukakasa nsi nti babadde n'enkolagana ey'enjawulo kubanga alina we yawandiise ng'agamba nti "Kats kkiriza twali ffembi era twanyumirwa" ate bw'amala n'agattako nti "nze sifaayo ku bantu bye boogera ani atakimanyi nti Kats tayisa sikaati" era omuwala ono alina n'ebifaananyi nga bali bombi\nOmwogezi wa poliisi mu Kampala n'emiriraano, Patrick Onyango yategeezezza Bukedde nti, essaawa eno tebalaba kibi kiri mu katambi kubanga tekalaga bya kaboozi ka kikulu, temuli bigambo biwemula okugyako okulaga kondomu enkozese naye ng'ekikolwa tekirabika.\nAgamba nti bagenda kwebuuza ku kakiiko ka Anti pornographic committee akalondoola eby'obuseegu bwe kanaalaga nti Faith yazizza omusango okusinziira ku katambi akasaasaana mu ggwanga ng'oluyiira, omuwala oyo agenda kukwatibwa.\nKigambibwa nti omuwala akatambi yakakwatira mu kisenge kya Kats nga Fille taliiwo.\nWaliwo n'abagamba nti Faith alina oluganda ku Fille era nti yali amuleeseeko waka.\nOkuva akatambi lwe kaatandise okusaasaana ku Lwokubiri, waliwo n'abaategeezezza nti Faith muwala w'omu ku basumba b'abalokole mu Kampala.\nKats mukozi wa ttivvi, akola obwa MC, pulomoota w'abayimbi ate nga maneja waabwe (maneja wa Fille) n'ebintu ebirala.